title: Science on a Sphere

text: SOSille tarkoitetut ohjelmat on jaettu seuraaviin pääluokkiin: maa, meri, ilmakehä, tähtitiede, mallit ja simulaatiot. Lisäksi on tarjolla extroja, joissa on mukana kertojan ääni. On olemassa yli 250 ohjelmaa, joita voi näyttää pallolla. Niihin sisältyy mm. satelliittikuvia, Mars, reaaliaikaiset maanjäristykset, merten happanemisen malli ja monia muita. Tiedot tulevat eri organisaatioilta, joihin lukeutuvat esim. NOAA, NASA, NREL sekä eri yliopistot ja tiedekeskukset.


title: Viimeinen Lättähattu Lieksaan

text: Viimeinen Lättähattu Lieksaan on Kapa Ahosen tekemä kappale, joka on ilmestynyt Nääsvillen veljekset -nimisen yhtyeen albumilla Taksin taustapeili vuonna 1995. Albumin on julkaissut Kanerva Records Ky tunnuksella KANECD 618. Kappaleen kesto on 3:15. Sovitus ja tuotanto ovat yhtyeen omaa käsialaa.


title: Vuorimies

text: Vuorimies oli Ruotsissa keskiajalta 1800-luvulle vuorimiestilan omistanut rälssimies, jonka tila oli vapautettu veroista ja esimerkiksi ruotusotamiesten kustantamisesta. Vapauksiensa vastineeksi hän oli velvollinen harjoittamaan kaivostoimintaa ja raudanvalmistusta sekä käyttämään metsiään hiilenpolttoon. Vuorimiestilojen erityisluonne lakkautettiin 1859. Vuorimiehet muodostivat vuorirälssin


title: Vuorimies

text: Nykyään Aalto-yliopiston Kemian tekniikan korkeakoulussa (ent. Teknillisessä korkeakoulussa) materiaalitekniikkaa opiskelevien opiskelijoiden kilta on nimeltään Vuorimieskilta ja kyseisen killan opiskelijoita kutsutaan Vuorimiehiksi opiskelupiireissä.


title: Oswaldo Sánchez

text: Oswaldo Javier Sánchez Ibarra (s. 21. syyskuuta 1973 Guadalajara, Jalisco, Meksiko) on meksikolainen jalkapallomaalivahti.


title: Oswaldo Sánchez

text: Sánchez aloitti ammattilaisuransa vuonna 1993 Club Atlaksessa. Hän pelasi Atlaksessa vuoteen 1996 asti, ennen kuin hän siirtyi meksikolaiseen suurseuraan Club Americaan. Americassa Sánchez pelasi kolme vuotta ja pelasi joukkueen riveissä 76 ottelua. Vuonna 1999 hän siirtyi Club Deportivo de Guadalajaraan. Hän pelasi Guadalajarassa pitkään ja voitti joukkueessa Meksikon mestaruuden vuonna 2006. Kauden 2006–2007 päätteeksi Sánchez siirtyi Santos Lagunaan, sitä ennen hän ehti pelata 272 ottelua Guadalajaran maalilla. Hän on voittanut Santos Lagunan riveissä Meksikon mestaruuden kahdesti, 2008 ja 2012. Sánchez oli Lagunan kokenein pelaaja ja joukkueen kapteeni. Hän on pelannut Santos Lagunan ykkösmaalivahtina 207 ottelua.


title: Oswaldo Sánchez

text: Sánchez teki maajoukkuedebyyttinsä Meksikon maajoukkueessa vuonna 1996, ja hänet valittiin Meksikon joukkueeseen Confederations Cupiin 1996. Vuoden 1998 MM-kisoissa hän oli Meksikon ykkösvahti ja pelasi joukkueensa kaikki ottelut. Meksiko kuitenkin putosi jatkosta neljännesvälierissä, hävittyään tiukan taiston Saksalle 2-1. Javier Aguirren tultua Meksikon valmentajaksi 2001 Sánchez menetti ykkösvahdin paikkansa. Niinpä hän oli vuoden 2002 MM-kisoissa Meksikon kakkosmaalivahti Óscar Pérezin takana. MM-kisoissa 2006 Sánchez oli jälleen Meksikon ykkönen ja pelasi maan kaikki kolme alkulohko-ottelua sekä neljännesvälieräottelun. Hänen osallistumisensa ensimmäiseen otteluun Irania vastaan tai ylipäänsä koko kisamatkansa olivat peruuntua hänen isänsä menehdyttyä yllättävästi hieman ennen turnauksen alkua. Sánchez lensi Saksasta kotiin Meksikoon hautajaisiin mutta palasi joukkueen mukaan pian ja pelasi Iran-ottelun. Ottelussa Sánchez pelasi varmaotteisesti ja kylmäpäisesti mutta lyyhistyi ottelun päätyttyä polvilleen ja itki vuolaasti. Meksikon kisat päättyivät neljännesvälierissä tappioon Argentiinalle jatko-ajalla. Vuonna 2009 Meksikon valmentajaksi palasi Aguirre, jolta ei taaskaan luottoa Sáncheziin herunut vaan konkarivahti ei päässyt edes kolmosvahdiksi MM-joukkueeseen 2010 vaikka oli pelannut suurimman osan karsinta-otteluista.


title: Oswaldo Sánchez

text: Sánchez on voittanut Meksikon ykkösvahtina CONCAF Gold Cupin(Pohjois-Amerikan mestaruus) kahdesti vuosina 1996, 2003.


title: Oswaldo Sánchez

text: Sánchez pelasi 99. ja viimeisen maaottelunsa ystävyysottelussa Brasiliaa vastaan lokakuussa 2011. Meksiko hävisi ottelun 1-2 ja kapteeni Sánchez vaihdettiin kentältä raikuvien aplodien saattelemana Alfredo Talaveran tullessa hänen tilalleen kentälle.


title: Oswaldo Sánchez

text: Sánchez on hyvin aggressiivinen torjuja ja hän omaa hyvät reaktiot. Hän on myös kuumaverinen maalivahti ja karjuu silloin tällöin niin omilleen, vastustajille kuin tuomarillekin pää punaisena.


title: Johan Johansson

text: Johan Johansson (s. 1967 Luoto) toimi Suomen ruotsalainen kansanpuolueen puoluesihteerinä vuosina 2010–2015. Hän on Kauniaisten kaupunginvaltuutettu ja kaupunginhallituksen jäsen.


title: Johan Johansson

text: Koulutukseltaan Johansson on valtiotieteen maisteri Åbo Akademista. Hän on toiminut Folkhälsanin kiinteistöhallintojohtajana ja aluejohtajana Folkhälsanin Norrvalla Oy:ssä Vöyrissä. Lisäksi hän on työskennellyt Oravaisten virkaatekevänä kunnanjohtajana ja erityisavustajana sisä- ja puolustusministeriöissä vuosina 1998–2000.


title: Johan Johansson

text: Vuoden 2016 alusta hän on toiminut Stiftelsen för kultur- och utbildningsinvesteringar -säätiön johtajana. Säätiö hallinnoi kiinteistöjä ja asuntoja, ja se toimii yhteistyössä Svenska kulturfondenin kanssa.


title: Kirgisian kansanäänestys uudesta perustuslaista 2010

text: Kirgisiassa järjestettiin kansanäänestys uudesta perustuslaista 27. kesäkuuta 2010. Kun lähes kaikki äänet oli laskettu, niin perustuslain uudistus olisi menossa selvästi läpi. Uudistuksen myötä Kirgisian presidentin valta vähentyisi ja maasta tulisi parlamentaarinen tasavalta.


text: Kirgisian väliaikainen johto ilmoitti huhtikuussa järjestävänsä kansanäänestyksen uudesta perustuslaista, sen jälkeen kun se oli kaapannut vallan Kurmanbek Bakijevilta. Omurbek Tekebajevin mukaan uusi perustuslaki estäisi autoritarismin. Uudessa perustuslaissa valtaa hajautetaan eikä se enää ole yksissä käsissä. Kansanäänestyksen jälkeen järjestettäisiin myös parlamenttivaalit.


text: Kesäkuun alussa, vain kaksi viikkoa ennen äänestyspäivää, Kirgisian eteläosissa Ošin ja Žalal-Abadin kaupungissa puhkesi levottomuuksia kirgiisien ja uzbekkien välille. Virallisten tietojen mukaan noin 200 ihmistä kuoli levottomuuksissa, mutta tarkkailijat pitävät oikeana lukuna jopa kymmenkertaista määrää. Lisäksi 200 000 ihmistä joutui pakenemaan maan sisällä, ja 75 000 ihmistä joutui pakenemaan Uzbekistaniin. Yhdysvallat, Venäjä ja Euroopan unioni tukivat Kirgisian hallinnon suunnitelmia olla lykkäämättä kansanäänestystä levottomuuksien takia, mutta esimerkiksi International Crisis Group (ICG) ja jotkut kirgisialaiset järjestöt olivat lykkäämisen kannalla. ICG:n mukaan kansanäänestys ei ole mahdollista, kun monet ihmiset ovat ilman kotia.


text: Uusi perustuslaki muuttaisi presidentin oikeuksia. Se vähentäisi presidentin valtaa ja muuttaisi maan parlamentaariseksi tasavallaksi. Lisäksi se sallisi presidentille vain yhden kuuden vuoden virkakauden, kun vanha perustuslaki salli presidentille kaksi viisivuotista kautta. Presidentti voisi olla jatkossa vallassa viisi vuotta pidempään, eli 70-vuotiaaksi. Maan väliaikainen johtaja Roza Otunbajeva saisi perustuslain turvin olla vallassa vuoden 2011 loppuun, mutta hän ei saisi olla ehdokkaana vuoden 2011 vaalissa.


text: Parlamentin paikkamäärä kasvaisi 90:stä 120:een, ja mikään puolue ei voisi jatkossa saada 65 paikkaa enempää parlamentissa. Opposition toimintamahdollisuudet parantuisivat, sillä se ei tarvitsisi enää virallista lupaa mielenosoitusten järjestämiseen hallintorakennusten ulkopuolelle eikä hallinnon kritoisoiminen olisi enää rangaistavaa.


text: Kansanäänestyksen äänestysprosentti oli noin 65. Kun lähes kaikki äänet oli laskettu, keskusvaalilautakunnan mukaan 90,7 prosenttia äänestäjistä kannatti perustuslain uudistusta ja vain kahdeksan prosenttia vastusti sitä. Otunbajeva ilmoitti jo pian äänestyspaikkojen sulkemisen jälkeen, että uusi perustuslaki on hyväksytty.


text: Venäjän presidentti Dmitri Medvedev ilmaisi kuitenkin huolensa äänestystuloksen varmistumisen jälkeen. Hänen mukaansa etnisistä väkivaltaisuuksista kärsivä Kirgisia tarvitsisi vahvan johtajan. Medvedev pelkää, että uusi perustuslaki mahdollistaa äärijärjestöjen valtaannousun.


title: Weikko Puro

text: Weikko Ferdinand Puro (ent. "Bäck", 7. kesäkuuta 1884 Säkylä – 4. huhtikuuta 1959) oli suomalainen taidemaalari.


title: Weikko Puro

text: Puro opiskeli Turun piirustuskoulussa 1903–1906 ja kolme vuotta Victor Westerholmin oppilaana. Hän debytoi taiteilijana Turussa 1908. Hänen töitään on ollut näyttelyissä muun muassa Kööpenhaminassa 1919 ja turkulaisten taiteilijoiden näyttelyssä Göteborgissa Ruotsissa 1946.


title: Weikko Puro

text: Puro työskenteli luennoitsijana Turun Taideyhdistyksen piirustuskoulussa. Hän oli Turun Sanomien toimittaja 1911–1947 ja päätoimittaja 1947–1959.


title: Antti Lampisuo

text: Antti Juhani Lampisuo (9. elokuuta 1926 Turku – 27. syyskuuta 2017) oli suomalainen taidemaalari.


title: Antti Lampisuo

text: Lampisuo debytoi taiteilijana Turussa 1956. Hänen töitään on ollut esillä runsaasti yhteisnäyttelyissä. Yksityisnäyttelyitä hän pitänyt 1981–2000, kaksi näyttelyä vuosittain.


title: Antti Lampisuo

text: Lampisuon töitä on Suomen Lasimuseossa Riihimäellä. Maalauksia on Taskulan seurakuntatalossa ja Suikkilan seurakuntatalossa (molemmat vuodelta 1966) Turussa.


title: Antti Lampisuo

text: Lampisuon puoliso oli taiteilija Ritva Lampisuo, o.s. Hyytiäinen vuodesta 1957.


title: Olavi Vaarula

text: Onni Olavi Vaarula (13. maaliskuuta 1927 Suojärvi – 6. helmikuuta 1989) oli suomalainen taiteilija.


title: Olavi Vaarula

text: Vaarula opiskeli Turun Taideyhdistyksen piirustuskoulussa 1951–1953. Hän debytoi taiteilijana Helsingissä 1955, ja sen jälkeen hänen töitään oli usein esillä yhteis- ja ryhmänäyttelyissä, muun muassa Nuorten näyttelyssä vuodesta 1955, 1957, 1958, 1960, 1965, 1966 ja Suomen Taiteilijain näyttelyssä vuodesta 1957. Ulkomailla hänen töitään oli 1970-luvulla näyttelyissä vuosittain.


title: Olavi Vaarula

text: Hän oli yksi turkulaisen Pro Arte 57 -taiteilijaryhmän perustajajäsenistä.


title: Olavi Vaarula

text: Julkisia töitä on Forssan kaupungintalossa maalaus "Kultaa ja hopeaa", 1968–1969, ja Forssan Osuuspankissa "Kulkue".


title: Olavi Vaarula

text: Vaarula työskenteli piirustuksenopettajana oppikouluissa 1957–1972.


title: Marija Melentjeva

text: Marija Vladimirovna Melentjeva (, 24. tammikuuta 1924 Prääsä – marraskuu 1942, nykyinen Karhumäen piiri) oli suomalaisten selustassa jatkosodan aikana toiminut tiedustelija, josta muodostui yksi Neuvostoliiton suuren isänmaallisen sodan karjalaisista sankarihahmoista.


title: Marija Melentjeva

text: Marija Melentjeva kävi Prääsän keskikoulun. Sodan alettua hän työskenteli linnoitustöissä ja sairaanhoitajana. Huhtikuussa 1942 hänet lähetettiin Karjalais-suomalaisen SNT:n komsomolin tiedustelijakouluun. Kesällä hän toimi yhdessä Anna Lisitsynan kanssa tasavallan kommunistipuolueen yhteyshenkilönä Soutjärven piirissä. Marraskuussa 1942 suomalaiset saivat Melentjevan kiinni ja ampuivat hänet lähellä Seesjärven lounaispuolella sijainnutta Koskisenvaaran (ven. "Topornaja Gora") kylää.


title: Marija Melentjeva

text: Melentjeva on palkittu Leninin ja punaisen tähden kunniamerkeillä. Kuolemansa jälkeen syyskuussa 1943 hänelle myönnettiin Neuvostoliiton sankarin arvonimi. Prääsässä ja Petroskoissa on Melentjevalle omistetut muistomerkit. Prääsässä toimii hänestä kertova museo.


title: Marija Melentjeva

text: Melentjevan ja Lisitsynan kohtalolle on omistettu useita kaunokirjallisia teoksia, mm. Gennadi Fišin "Ystävättäret" ja Anatoli Gordijenkon "Syväri, kuoleman joki".


title: Dan O’Bannon

text: Daniel Thomas ”Dan” O’Bannon (30. syyskuuta 1946 – 17. joulukuuta 2009) oli yhdysvaltalainen elokuvakäsikirjoittaja, ohjaaja ja satunnaisesti näyttelijä, yleensä science fiction- ja kauhutuotannoissa.


title: Dan O’Bannon

text: O’Bannon syntyi St. Louisissa Missourissa. Yliopistossa hän tapasi John Carpenterin ja yhdessä he tekivät 45-minuuttisen lyhytelokuvan "Pimeä tähti" (1970). Carpenter laajensi sen vain 60 000 dollarin budjetilla kokopitkäksi elokuvaksi, joka julkaistiin 1974. O’Bannon oli mukana valmistuksessa, ja hän toimi muun muassa käsikirjoittajana, leikkaajana ja erikoisefektien valmistajana sekä lisäksi näytteli yhden pääroolin (Pinback). Vuonna 1975 "Pimeä tähti" voitti Golden Scroll -palkinnon parhaista erikoisefekteistä.


title: Dan O’Bannon

text:
O’Bannon oli mukana tekemässä "Tähtien sotaa" ja myös epäonnistuneessa Alejandro Jodorowskyn "Dyyni"-tuotannossa. Yhdessä Ronald Shusettin kanssa hän kirjoitti alkuperäisen "Alien"-käsikirjoituksen.
O’Bannon oli tekemässä kulttimaineen saanutta animaatioelokuvaa "Heavy Metal", josta hän kirjoitti kaksi osatarinaa . Hän kirjoitti käsikirjoituksen Tobe Hooperin "Tappavaan yhteyteen" (Lifeforce (1985)) ja oli mukana "Avaruuden pirujen" (1953) uudelleenfilmatisoinnissa "Vaara vieraalta planeetalta" (1986).


title: Dan O’Bannon

text: Hän kirjoitti ja ohjasi kauhukomedian "The Return of the Living Dead" (1985).


title: Dan O’Bannon

text: Yhdessä Shusettin kanssa hän oli mukana käsikirjoittamassa suurmenestykseen noussutta "Total Recall – unohda tai kuole" (1990).


title: Dan O’Bannon

text: O’Bannon oli naimisissa Diane Louise Lindleyn kanssa vuodesta 1986 kuolemaansa asti. Hän sairasti Crohnin tautia ja kuoli Los Angelesissa 17 joulukuuta 2009. Heillä on yksi poika, Adam.


title: Länsirannikon Koulutus

text: Länsirannikon Koulutus Oy eli WinNova on Satakunnan ja Vakka-Suomen alueella toimiva koulutusyhtiö, joka järjestää ammatillista toisen asteen perustutkinto-, lisä- ja täydennyskoulutusta sekä muuta ammatillista aikuiskoulutusta osakeyhtiömäisesti. Koulutusyhtiön muodostavat 1.1.2010 yhdistyneet Porin ammattiopisto, Rauman ammattiopisto, Porin aikuiskoulutuskeskus ja Innova Länsi-Suomen Aikuiskoulutuskeskus. Yhtiöllä on yli 60 miljoonan euron liikevaihto, opiskelijoita noin 6000 ja henkilökuntaa noin 800. Toimipisteitä yhtiöllä on 34 Laitilassa, Porissa, Raumalla, Ulvilassa ja Uudessakaupungissa. Yhtiön virallinen hallintopaikka on Rauma.


title: Länsirannikon Koulutus

text: Länsirannikon Koulutus Oy:n markkinointi- ja toimintanimi on WinNova.


title: Länsirannikon Koulutus

text: Länsirannikon Koulutus Oy WinNova järjestää koulutusta mm. seuraavilla aloilla:


title: Boris Polevoi

text: Boris Nikolajevitš Polevoi (, oikea sukunimi "Kampov", Ка́мпов; 17. maaliskuuta 1908 Moskova – 12. heinäkuuta 1981 Moskova) oli venäläinen neuvostokirjailija.


title: Boris Polevoi

text: Boris Polevoin isä oli juristi ja äiti lääkäri. Hän valmistui Tverin ammattiopistosta, työskenteli tekstiilitehtaassa ja lehtimiehenä. Vuonna 1940 hän liittyi NKP:hen. Toiseen maailmansotaan hän osallistui rintamakirjeenvaihtajana. Vuosina 1946–1958 Polevoi oli Venäjän SFNT:n korkeimman neuvoston jäsen. Vuodesta 1954 lähtien hän kuului Neuvostoliiton kirjailijaliiton hallitukseen ja vuodesta 1967 toimi sen sihteerinä. Vuodesta 1962 lähtien hän työskenteli myös "Junost"-kirjallisuuslehden päätoimittajana.


title: Boris Polevoi

text: Polevoi on kirjoittanut lukuisia dokumentaarisia ja publisistisia teoksia, joiden sävy on yleensä voimakkaan didaktinen. Niistä tunnetuin on ”Kertomus oikeasta miesten miehestä” ("Povest o nastojaštšem tšeloveke", 1946). Sen aiheena on jalkansa menettänyt lentäjäsankari, joka vaikeudet voittaen jatkaa uraansa. Teos sai Stalin-palkinnon vuonna 1947. Sen pohjalta on tehty elokuva ja Sergei Prokofjevin baletti. Stalin-palkinnon on saanut myös kertomuskokoelma "My – sovetskije ljudi" (”Me olemme neuvostoihmisiä”, 1948). Kirjailija on palkittu kahdella Leninin kunniamerkillä sekä lokakuun vallankumouksen kunniamerkillä. Vuonna 1974 hän sai sosialistisen työn sankarin arvonimen.


title: Jevno Azef

text: Jevno Fišelevitš Azef (, 1869 Grodnon läänin Volkovyskin kihlakunnan Lyskov, nykyinen Valko-Venäjä – 24. huhtikuuta 1918 Berliini) oli yksi Venäjän sosialistivallankumouksellisen puolueen johtajista, joka samaan aikaan toimi poliisin ilmiantajana.


title: Jevno Azef

text: Jevno Azef syntyi juutalaisen räätälin perheeseen. Vuonna 1890 hän valmistui lukiosta Donin Rostovissa ja vuonna 1892 matkusti Saksan Karlsruheen, jossa hän opiskeli sähköinsinööriksi.


title: Jevno Azef

text: Vuonna 1893 Azef tarjoutui toimittamaan Donin Rostovin santarmipäällikölle tietoja venäläisistä opiskelutovereistaan. Seuraavien 16 vuoden ajan hän toimi Venäjän salaisen poliisin ilmiantajana. Poliisin kehotuksesta hän liittyi vuonna 1899 sosialistivallankumoukselliseen järjestöön. Vuonna 1901 hän oli mukana perustamassa sosialistivallankumouksellista puoluetta ja vuodesta 1903 lähtien toimi sen terrorismia harjoittaneen taistelujärjestön johtajana. Kaksoisroolissaan Azef osallistui sisäministeri Vjatšeslav von Plehwen ja suuriruhtinas Sergei Aleksandrovitšin murhien sekä lähes 30 muun terroriteon suunnitteluun. Samaan aikaan hän ilmiantoi suurimman osan puolueen taistelujärjestön jäsenistä.


title: Jevno Azef

text: Toimittaja Vladimir Burtsev todisti Azefin poliisin agentiksi vuonna 1908. Hänen paljastumisensa oli vakava isku sekä hallitukselle että sosialistivallankumouksellisille. Puolueen keskuskomitea langetti Azefille kuolemantuomion, mutta keräämänsä pääoman turvin hänen onnistui paeta ulkomaille. Saksan poliisi vangitsi hänet vuonna 1915 venäläisenä vakoilijana. Brest-Litovskin rauhan jälkeen Azef vapautettiin, mutta hän kuoli pian munuaissairauteen.


title: .tw

text: .tw on Taiwanin Internet-maatunnus, jota ylläpitää TWNIC. Eri toisen tason tunnuksille on eri rekisteröintirajoitukset. Tunnus otettiin käyttöön 1989.


Kansainvälinen Suomalais-Ugrilainen Kongressi (englanniksi "International Congress for Fenno-Ugric Studies", venäjäksi "Международный конгресс финно-угроведов", lyhyenä CIFU) on fennougristiikan viiden vuoden välein järjestettävä tieteellinen kongressisarja. Ensimmäisen kerran se järjestettiin Budapestissä vuonna 1960, kymmenes, vuonna 2005 järjestetty niin sanottu riemukongressi kokoontui Joškar-Olassa, Marin tasavallassa.


Kansainvälinen Suomalais-Ugrilainen Kongressi (CIFU) on fennougristiikan – laajemmassa ymmärryksessä uralistiikan – merkittävin ohjelmasarja, ammatillinen foorumi. Tapahtumiin osallistuu suomalais-ugrilaisten ja ei-suomalais-ugrilaisten kansojen tutkijoita. Ensimmäisessä kongressissa osanottajien määrä oli alle 100, mutta vuonna 2005 läsnäolijoita oli noin 600.


title: Kansainvälinen Suomalais-Ugrilainen Kongressi

text: Fennougristiikan tutkijat olisivat halunneet järjestää kansainvälisiä foorumeita jo 1930-luvulla. Vuonna 1955 Szegedissä ja sekä vuonna 1958 Helsingissä oli suomalais-ugrilaisessa teemassa otettu esiin ajatus kongressista. Vuonna 1947 Neuvostoliitossa oli järjestetty ensimmäinen yhteinen suomalais-ugrilainen konferenssi. Suomalaiset ja unkarilaiset tutkijat järjestivät lopulta ensimmäisen kansainvälisen suomalais-ugrilaisen kongressin Budapestissä.


title: .tz

text: .tz on Tansanian Internet-maatunnus, jonka rekisteröinnistä vastaa PSGnet ja sponsoroi Dar Es Salaam:in yliopisto. Tunnus otettiin käyttöön 1995. Rekisteröinnit tehdään kolmannelle tasolle. Rekisteröinti edellyttää läsnäoloa.


title: Pyranoosi

text: Pyranoosi on yksinkertaisen sokerin rengasrakenteinen muoto. Nimensä rakenne on saanut pyraanista, jonka heterosyklinen rengas muistuttaa pyranoosirengasta. Pyranoosirengas koostuu viidestä hiili- ja yhdestä happiatomista.


title: Pyranoosi

text:
Sokerien esiintymisen pyranoosina selvitti ensimmäisenä Walter Haworthin johtama tutkimusryhmä 1920–1930-lukujen aikana. Pyranoosirengas on rakenteeltaan syklinen hemiasetaali. Rakenne muodostuu, kun C-5-hiileen liittynyt hydroksyyliryhmä reagoi C-1-ryhmään liittyneeseen karbonyyliryhmään. Myös C-4-hiileen liittynyt hydroksyyliryhmä voi reagoida karbonyyliryhmän kanssa, jolloin muodostuu furanoosi, jonka renkaassa on viisi atomia.
Pyranoosirengas voi esiintyä useissa erilaisissa konformaatioissa. Perustyyppejä ovat tuoli-, puolituoli-, vene-, vinovene- ja kirjekuorikonformaatiot, joista on erilaisia variaatioita. Tuolikonformaatiolla muotoja on 2, veneellä ja vinoveneellä kummallakin 6 ja puolituoli- ja kirjekuorikonformaatioilla 12. Lisäksi on olemassa myös muita stabiileja konformaatioita, jotka eivät kuulu mihinkään edellä mainituista ryhmistä, mutta ne ovat harvinaisia.
Anomeerisistä muodoista α-konformaatio on yleensä β-konformaatiota stabiilimpi. Tämä johtuu pääasiassa stereoelektronisesta efektistä, dipolien välisistä vuorovaikutuksista ja vetysidoksista. Stabiilein muoto on yleensä se, jossa hydroksyyliryhmät ovat aksiaalisessa asemassa. Tämä on poikkeuksellista, sillä yleensä ekvatoriaalinen asema on suositumpi vähäisemmän steerisen esteen vuoksi. Tätä kutsutaan anomeeriseksi efektiksi. Glukoosi on poikkeus, sillä kaikki sen pyranoosimuodon hydroksyyliryhmät ovat ekvatoriaalisessa asemassa.


title: Joe Petagno

text: Joe Petagno (s. 1. tammikuuta 1948 Portland, Maine) on yhdysvaltalainen taiteilija, joka luo kuvia pääasiassa heavy metal -yhtyeiden albumien kansiin. Petagno on tehnyt kuvan muun muassa Pink Floydin, Led Zeppelinin, Nazarethin, Motörheadin, Roy Harperin ja Mardukin albumeihin. Hän on tehnyt kansia myös muihinkin kuin heavy metal -albumeihin. Petagno tunnetaan myös monien tieteiskirjojen kansien kuvittajana.


title: .ua

text: .ua on Ukrainan Internet-maatunnus, jonka rekisteröinnistä vastaa Hostmaster Ltd. ja sponsoroi Communication System. Rekisteröinnit tehdään yleensä kolmannelle tasolle, mutta joillakin yrityksillä on toiselle tasolle rekisteröity verkkotunnus. Tunnus otettiin käyttöön 1. joulukuuta 1992.


title: Aittakorven koulu

text: Aittakorven koulu on Kotkassa Aittakorven kaupunginosassa sijaitseva peruskoulu, jossa toimivat vuosiluokat 1–5 (vuosina 2014–2015 luokat 1–6). Koulussa on 20 hengen henkilökunta, ja koulun rehtorina on työskennellyt Pekka Posti vuodesta 1991 lähtien. Oppilaita on noin 190, jotka ovat lähinnä Aittakorvesta, Lankilasta, Pirosenvuoresta ja Sutelasta.


title: Aittakorven koulu

text: Koulu remontoitiin vuosien 2011–2013 aikana merkittävien kosteusvaurioista johtuvien sisäilmaongelmien takia, jolloin suurin osa koulusta rakennettiin uudestaan. Koulun uudistumisen myötä sinne saatiin muun muassa atk-luokka ja teknisen käsityön luokka, ja samoihin tiloihin muutti myös esiopetus. Uuden koulurakennuksen rakentamiseen ja sisustukseen käytettiin 7,3 miljoonaa euroa. Atk-luokkahuone muutettiin 2018 englanninkielen luokaksi.


title: NHL 2002

text: NHL 2002 on EA Canadan kehittämä ja EA Sportsin julkaisema jääkiekkoaiheinen videopeli. Peli julkaistiin Yhdysvalloissa 17. syyskuuta 2001. Yhdysvalloissa pelinkansikuvassa on Pittsburgh Penguinsin Mario Lemieux ja selostajana toimii Don Taylor. Peli on myös ensimmäinen Xboxille julkaistu NHL-peli ja ainoa Game Boy Advancelle julkaistu NHL-peli.


title: NHL 2002

text: Peli sisältää kaikki 30 kauden 2001-2002 NHL-joukkueet, sekä tähdistöjoukkueet.


title: NHL 2002

text:
Peli sisältää EA:n itse suunnittelemat maajoukkueiden pelipaidat, jotka jäljittelevät aitoja. Osa joukkueista sisältää keksittyjä pelaajia.
Peli ei sisällä kaikkia maajoukkueiden eikä NHL-joukkueiden kotihalleja.


title: Karl Taxell

text: Karl Fredrik Taxell (8. maaliskuuta 1860 Turku–17. heinäkuuta 1934 Helsinki) oli suomalainen liikemies.


title: Karl Taxell

text: Taxell oli Pusulassa sijainneen Ariman lasitehtaan omistaja vuosina 1899–1918. Aiemmin hän oli toiminut kirjanpitäjänä Johannislundin lasitehtaalla Kiikalassa sekä Ariman lasitehtaan taloudenhoitajana vuodesta 1890 ja vuokraajana vuodesta 1893. Hänen puolisonsa oli Anna Sofia Alftan (s. 1864), jonka isä Alfons Alftan oli Ariman lasitehtaan aiempi omistaja. Metsänhoitaja Carl Johan Alfons Taxell oli heidän poikansa.


title: Viuha

text: Viuha on asuinalue Voipaalan kylässä Sääksmäellä, Valkeakosken eteläpuolella.


title: Viuha

text: Viuhaa ruvettiin rakentamaan 1940-luvulla siirtolaisasutuksen pohjalta karjalaisille. Toisaalta sinne rakennettiin myös työväelle rintamamiestaloja. Suurin osa Viuhan taloista on rakennettu 1940- ja 1950-luvuilla. Vuonna 1973 kuntaliitoksen myötä Viuha siirtyi Sääksmäestä osaksi Valkeakoskea.


title: Viuha

text: Koko Viuha on rakennettu kahden tien, "Viuhantie"n ja "Helmuntie"n varteen. Ennen myös Helmuntie oli nimeltään Viuhantie. Kylä sijaitsee luonnonläheisellä alueella, missä kasvaa paljon koivuja. Alue on varsin kosteaa ja siellä onkin pieni järvi, Viuhanjärvi, joka laskee Vallonjokea pitkin Vanajaveteen. Maaperä on etupäässä savimaata. Asuinalue sijaitsee noin neljän kilometrin päässä Valkeakosken keskustasta.


title: .uy

text: .uy on Uruguayn Internet-maatunnus, jonka rekisteröinnistä vastaa "Servicio Central de Informatica" ja sponsoroi "Universidad de la Republica". Rekisteröinnit tehdään kolmannelle tasolle. Tunnus otettiin käyttöön 1990.


title: Eastern European Funk

text: Eastern European Funk on liettualaisen InCulto-yhtyeen Eurovision laulukilpailussa 2010 esittämä kappale. Se ei selviytynyt finaaliin asti. Laulussa otetaan huumorin keinoin kantaa itäisen ja läntisen Euroopan eroihin.


title: Eastern European Funk

text: Kappale kilpaili Euroviisujen toisessa semifinaalissa, jossa se sijoittui kahdenneksitoista ja täten karsiutui finaalista.


title: Guitar Hero: Warriors of Rock

text: Guitar Hero: Warriors of Rock (myös nimellä Guitar Hero 6) on jatko-osa "Guitar Hero 5:lle". Se julkaistiin syyskuussa 2010 PlayStation 3:lle, Xbox 360:lle ja Wiille.


title: Guitar Hero: Warriors of Rock

text: Pelissä on yli 90 kappaletta sekä ladattavaa lisämateriaalia. Pelin suunnittelussa ovat olleet mukana Dave Mustaine sekä Gene Simmons, joka myös antoi äänensä pelissä esiintyvälle Demigod of Rockille.


title: Guitar Hero: Warriors of Rock

text: "Guitar Hero: Warriors of Rock" sai kriitikoilta vaihtelevia arvosteluja. Suurin osa kriitikoista mielsi "Warriors of Rockin" yritykseksi irtautua sen kilpailijasta "Rock Band" -pelisarjasta ja palata "Guitar Hero" -sarjan juurille. Joidenkin kriitikoiden mielestä "Warriors of Rock" ei kuitenkaan täyttänyt tätä yritystä. IGN:n Arthur Giesin mielestä peli oli "päämäärätön", jättäen kysymyksen: "miksi "Warriors of Rock" on edes täällä". Tyler Cocke 1UP.com-sivustolta kommentoi, että "Warriors of Rock" näyttää unohtaneen, että musiikkipelien tarkoitus on pitää hauskaa. Ben Kurchera Ars Technica katsoi "Warriors of Rockin" polkevan paikallaan, ja että siitä puuttuu sitä jotakin verrattuna alkuaikojen "Guitar Hero" -peleihin. Muut arvostelijat huomauttivat, että peli on suunnattu ennemminkin pelisarjan faneille, eikä se sovi uusille tai satunnaisille pelaajille. Matt Helgeson "Game Informerista" totesi pelin grafiikan ja pelattavuuden olleen typerä, mutta silti tarjonneen miellyttävän pelikokemuksen.


title: Lucas Barrios

text: Lucas Ramón Barrios Cáceres (s. 13. marraskuuta 1984 San Fernando, Argentiina) on paraguaylainen jalkapallohyökkääjä, joka edustaa Kiinan Superliigassa pelaavaa Guangzhou Evergrandea. Barrios tunnetaan tehokkuudestaan rangaistusalueen sisällä. Tämä toi hänelle lempinimen ”El Pantera”.


title: Lucas Barrios

text: Barriosin äiti on paragyaylainen, mikä antoi hänelle mahdollisuuden maan kansalaisuuteen Argentiinassa syntymisestä huolimatta. Hän sai Paraguayn kansalaisuuden maaliskuussa 2010. Barrios on edustanut samasta vuodesta lähtien Paraguayn maajoukkuetta.


title: Lucas Barrios

text: Barrios teki läpimurtonsa hyökkääjänä chileläisessä Cobreloassa, jossa hän teki paljon maaleja. Ennen siirtymistä Cobreolaa hän pelasi suurimman osan urastaan toisen sarjatason jalkapalloa joko Chilessä tai Argentiinassa.


title: Lucas Barrios

text: Cobreloassa vietetyn hyvän ajan jälkeen Barrios herätti huomiota chileläisessä Colo-Colossa ja meksikolaisessa Necaxassa. Tästä huolimatta hän teki 2,5 miljoonan dollarinsopimuksen meksikolaisen Atlaksen kanssa. Hän pelasi seurassa lyhyen kauden tehden 14 liigaottelussa vain yhden maalin.


title: Lucas Barrios

text: Vuoden 2008 alussa Barrios siirtyi kuusivuotisella lainasopimuksella Colo-Coloon, joka pelasi Copa Libertadoresissa vuonna 2008. Hän oli seuran paras maalintekijä Aperturassa 19 osumallaan. Pudotuspeleissä Barrios oli ratkaisevassa osassa joukkueen menestyksessä. Hän jatkoi hyvää virettään vuoden 2008 Clausurassa, jossa hän teki 18 maalia 16 ottelussa. Barrios oli täten paras maalintekijä kauden kummallakin puoliskolla. Hänestä oli kiinnostunut tämän jälkeen ranskalainen Nancy, espanjalainen Espanyol ja kreikkalainen Panathinaikos, joista jälkimmäiseen Barriosilla oli jo sopimus, joka kuitenkin kariutui.


title: Lucas Barrios

text: Heinäkuussa 2009 Barrios hankittiin 4,2 miljoonalla eurolla Bundesliiga-seura Borussia Dortmundiin korvaamaan Alexander Freita.


title: Essi Kummu

text: Essi Kummu (s. 27. toukokuuta 1977 Kemi) on suomalainen kirjailija. Hänen esikoisteoksensa "Mania" ilmestyi 2006.


title: Essi Kummu

text: Tällä hetkellä hän asuu ja työskentelee Oulussa.


title: Essi Kummu

text: Kummu on kertonut alkaneensa kirjoittaa "Maniaa" vastapainoksi kovin vakavalle kirjallisuudenopiskelulle. Leikkinä alkanut kirjoittamisprosessi tuotti vakavia asioita käsittelevän esikoisteoksen. Eräs teoksen tapahtumalinjoista on tragedia, jossa yksinhuoltajaäiti ampuu kolme miestä ja haavoittaa neljättä. Tämä tapahtuma sivuaa vuonna 1999 tapahtunutta Sanna Sillanpään ampumatapausta helsinkiläisellä ampumaradalla. Helsingin Sanomien kritiikissä Antti Majander arvosteli tosipohjaisen tapahtuman linkittämistä kaunokirjallisuuteen mielikuvituksen köyhyytenä, kun taas Parnasson Kaisu Mikkola näki teoksessa syvällistä yhteiskunnallisuuttaKaisu Mikkola: Parnasso 4/2006 :


title: Essi Kummu

text:
"Pohjoispohjalainen esikoiskirjailija Essi Kummu (s. 1977) on nivonut Maniassaan yhteen Helsingin ampumaratamurhat ja Myyrmannin räjäytyksen. Hän haluaa näyttää suomalaisesta henkirikoksesta toisen puolen kuin sen, että suomalaiset päästävät päiviltä lähipiiriään. Kirja on varsin yhteiskunnallinen laajetessaan yksilö- ja
perhetragediasta osoittamaan lahjakkaiden koulutettujen nuorten syrjäytymisen ja sitä seuraavan muodonmuutoksen peliriippuvuuteen.
Ounastelen jopa pieniä viitteitä tendenssiromaanin suuntaan."


title: Essi Kummu

text: Toinen teos "Karhun kuolema" ilmestyi elokuussa 2010. "Karhun kuolema" on Kummun mukaan balladi täyttymättömästä rakkaudesta. Tammen sivuilla teosta kuvataan suomalais-ugrilaisen kansanperinteen jatkajaksi. Kummu lainaa Kari Sallamaan “Chant of Bear”-runoa Kaarina Kailon teoksesta "Wo(men) and Bears- the Gift of Nature, Culture and Gender Revisited" (Ianna Publications, 2008):


title: Essi Kummu

text: Omaelämäkerrallisessa romaanissa Lasteni tarina (Tammi 2014) Kummu kuvaili keskoskaksostensa syntymää ja perheen syöksyä tämän jälkeen. Teosta on luonnehdittu dokumentaariseksi romaaniksi ja se herätti laajalti keskustelua äitiyden tabuista.


title: Essi Kummu

text:
Kummu kertoo kirjoittavansa vain tosia asioita. Hän
kertoo kirjoittavansa paljon musiikista ja musikaalisesta, melodisesta kokemuksesta käsin,
ajatellen säveltämistä.


title: Periclimenes imperator

text: Periclimenes imperator on trooppisten vesien katkarapulaji. Sitä tavataan indopasifisella merialueella.


title: Periclimenes imperator

text: "Periclimenes imperator" kasvaa noin 2 cm pitkäksi. Sen pääväri on oranssinpunainen. Valkoiset pilkut keskittyvät selkäpuolelle ruumiin takaosaan. Jalat ja saksien tukivarret ovat viininpunaiset. Pään etuosassa on ankannokkaa muistuttavaksi ulokkeeksi kehittyneet tuntosarvet.


title: Periclimenes imperator

text: Se elää merimakkaroiden ja suurten nilviäisten, kuten sulkamerietanoiden ja muiden vapaakiduskotiloiden läheisyydessä.


title: SSD (yhtye)

text: SSD eli Society System Decontrol oli bostonilainen yhtye, joka toimi vuosina 1981–1985. Yhtyeen ensimmäiset julkaisut olivat tyyliltään hardcore punkkia ja thrashcorea, minkä jälkeen tyyli muuttui crossover thrashiksi ja heavy metalliksi. Yhtye julkaisi kaksi ensimmäistä julkaisuaan nimellä SS Decontrol ja muutti sitten nimensä muotoon SSD.


title: NHL Hockey

text: NHL Hockey on EA Sportsin julkaisema NHL-pelisarjan ensimmäinen osa, joka julkaistiin vuonna . Pelissä on NHL:n lisenssi, joten pelissä on joukkueet ja niiden nimet, mutta NHLPA:n lisenssin puuttumisen johdosta pelaajien nimiä ei ole.


title: Barrett (täsmennyssivu)

text: Barrett voi tarkoittaa seuraavia:


title: Miroslav Stoch

text: Miroslav Stoch (19. lokakuuta 1989 Nitra) on slovakialainen jalkapalloilija, joka edustaa turkkilaista Fenerbahçea.


title: Miroslav Stoch

text: Stoch on edustanut neljää eri seuraa: Nitraa, Chelseaa, Twentea ja Fenerbahçea.


title: Miroslav Stoch

text: Hän on pelannut myös Slovakian jalkapallomaajoukkueessa. Hän pelasi ensimmäisen A-maaottelunsa 10. helmikuuta 2009 ottelussa Ukrainaa vastaan, ja ensimmäisen A-maaottelumaalinsa hän teki 6. kesäkuuta 2009 ottelussa San Marinoa vastaan. Stoch kuului Slovakian joukkueeseen jalkapallon maailmanmestaruuskilpailuissa 2010.


title: Melody Gardot

text: Melody Gardot (s. 2. helmikuuta 1985 Yhdysvallat) on yhdysvaltalainen jazzlaulaja, lauluntekijä ja muusikko, jonka soittimena on kitara. Hänen tunnetuin hittinsä on ”Baby I’m a Fool”. Gardot oli vuonna 2003 liikenneonnettomuudessa, jonka seurauksena hänelle jäi yliherkkyys valolle ja äänille. Siksi hän joutuu käyttämään tummia laseja ja käyttää sokeainkeppiä liikkuessaan.


title: Levi Sherwood

text: Levi Sherwood (s. 22. lokakuuta 1991 Uusi-Seelanti) on freestyle motocross -ajaja. Hänen isänsä Dave Sherwood oli speedwayammattilainen ja Levi on ajanut koko elämänsä kaksipyöräisillä. Levi ajoi myös normaalia motocrossia aina teini-ikäiseksi, mutta piti enemmän hyppäämisestä ja päätyi kilpailemaan FMX:ssä. Hän voitti ensimmäisen Red Bull X-Fighters -kilpailunsa vuonna 2009 vain 17-vuotiaana. Nykyisin hän kilpailee samalla kiertueella. Hän otti toisen voittonsa vuonna 2010 Moskovassa. Levi on myös ollut mukana X Gamesissa ja vuonna 2010 hän voitti hopeaa freestylessa, häviten Travis Pastranalle vain yhdellä pisteellä.


title: Softball kesäolympialaisissa 1996

text: Vuoden 1996 kesäolympialaisten softball järjestettiin 21. – 30. heinäkuuta 1996. Tämä oli ensimmäinen kerta kun laji oli mukana olympialaisten ohjelmassa. Softball järjestettiin ainoastaan naisille. Mukana oli 120 osanottajaa kahdeksasta eri maasta. Tapahtuma järjestettiin Golden Park'ssa, Columbuksessa.


title: Aleksandr Burmistrov

text: Aleksandr Olegovitš Burmistrov (, s. 21. lokakuuta 1991 Kazan, Venäjän SFNT, Neuvostoliitto) on venäläinen jääkiekkoilija, joka pelaa KHL-joukkue Ak Bars Kazania.


title: Aleksandr Burmistrov

text: Burmistrov aloitti jääkiekon kotikaupungissaan Kazanissa. Hän pelasi kaudella 2008–2009 yhden KHL-ottelun Ak Bars Kazanin riveissä. Kesällä 2009 Barrie Colts varasi Burmistrovin OHL:ään numerolla 12 CHL:n Import Draftissa. Hän teki kaudella 2009–2010 OHL:n runkosarjassa tehot 22+43=65 ja oli joukkueensa neljänneksi paras pistemies sekä liigan tehokkain eurooppalaispelaaja. NHL-joukkue Atlanta Thrashers varasi Burmistrovin kahdeksantena pelaajana ja toisena eurooppalaisena . Lokakuussa 2010 Burmistrov teki kolmivuotisen tulokassopimuksen Atlanta Thrashersin kanssa. NHL:n tulokaskausi 2010–2011 toi hänelle 74 runkosarjaottelussa tehot 6+14=20. Seuran muutettua Winnipegiin, Burmistrov pelasi seuraavat kaksi kautta Winnipeg Jetsin organisaatiossa. Kaudeksi 2013–2014 hän palasi Venäjälle, Ak Bars Kazaniin. Kahden Venäjällä vietetyn kauden jälkeen heinäkuussa 2015 Burmistrov teki kahden vuoden sopimuksen entisen seuransa, Winnipeg Jetsin kanssa. Burmistrov jäi kuitenkin Winnipegissä vähäiselle peliajalle, eikä hänelle löytynyt sopivaa roolia joukkueesta. Winnipeg Jets asettikin hänet Waivers-listalle 1.1.2017. Arizona Coyotes poimi Burmistrovin joukkueeseensa päivää myöhemmin.


title: Aleksandr Burmistrov

text:
Burmistrov on pelannut Venäjän maajoukkueessa kaksissa MM-kilpailuissa, joissa on saavuttanut maailmanmestaruuden 2014 ja pronssia 2016.
Burmistrov pelasi alle 20-vuotiaiden MM-kilpailuissa 2010. Hän pelasi myös alle 18-vuotiaiden MM-kilpailuissa 2009, joista Burmistrov voitti hopeaa.


title: Transformers: Prime

text: Transformers: Prime on yhdysvaltalainen "Transformersiin" perustuva ja Emmy-palkittu tietokoneanimaatiosarja. Sen oli tarkoitus alkaa 10. lokakuuta 2010, mutta viivästyi marraskuun 29. päivään. Sarja alkoi 5-osaisella minisarjalla ja ensimmäisen kausi alkoi 11. helmikuuta 2011. Toinen kausi alkoi 18. helmikuuta 2012. Kolmas ja sarjan viimeinen kausi lisänimellä "Beast Hunters" alkoi 22. maaliskuuta 2013. Vaikka sarja päättyi 26. heinäkuuta 2013, koko sarjan tarina päättyi varsinaisesti syksyllä 2013 ilmestyneeseen televisioelokuvaan nimeltä "".


title: Transformers: Prime

text: Sarja sijoittuu samaan jatkumoon kuin aiemmin samana vuonna julkaistu konsolipeli "", vaikka hahmojen ulkonäöt ja sarjan tarina eroavat huomattavavasti pelistä.


title: Transformers: Prime

text: Sarjan ääniohjaajana toimii Susan Blu, joka on aikaisemmin ääniohjannut "Transformers"-sarjoja "", "Beast Machines" ja "".


title: Transformers: Prime

text: "Transformers: Prime" -sarjaa on näytetty Suomessa useita kertoja vuodesta 2012 alkaen Fox-kanavalla.


title: Transformers: Prime

text: Kolmen vuoden jälkeen, Maassa piileskelevä Optimus Primen johtama viiden Autobotin ryhmä joutuu jälleen kohtaamiseen Decepticonien kanssa. Ja he odottavat niiden paluuta. Taisteluiden aikana he tapaavat kolme lasta, Jack Darbyn, Miko Nakadain ja Raf Esquivelin, ja pian Maahan palaa myös Megatron, joka aikoo tuhota Autobotit ja valloittaa sekä Cybertronin että Maan. Taistelun kohteena ovat Maan energonvarat, Iaconin reliikit sekä fossiileista herätettävät Predacon-pedot.


title: Transformers: Prime

text:
Autobottien suurin, vahvin ja älykkäin johtaja. Haluaa voittaa Decepticonit vaarantamatta ihmisiä. Hän oli ennen sotien alkua arkistovirkailija nimeltä Orion Pax, kunnes tuli Primeksi saatuaan Primukselta Johtajuuden Matriisin. Muuntautui aluksi pitkäpuskuriseksi rekka-autoksi ja myöhemmin joka maastoon sopivaksi tutkimus- ja taisteluajoneuvoksi.
Ratchet on Autobottien lääkintämies. Hän tuntee Optimuksen paremmin kuin muut, mutta ei tottunut paljastamaan ihmisille olemassaoloaan tai päästämään näitä tukikohtaan. Hänelle Autobottien tulevaisuus merkitsee enemmän kuin muille. Muuntautuu ambulanssiksi.
Arcee on ryhmän naispuolinen Autobotti. Hän on ryhmän pienin Autobotti, mutta myös sulavaliikkeinen, nopea ja voimakas. Hänellä on traumoja taistelutovereidensa, kuten Tailgaten ja Cliffjumperin, menettämisestä. Jack Darbyn suojelija. Muuntautuu Kawasaki Ninja 250 R -moottoripyöräksi.
Suurikokoinen Bulkhead on Autoboteista vahvimpia. Hänellä on kuitenkin paljon tunteellisuutta. Miko Nakadain suojelija. Entinen Romuttajien jäsen. Muuntautuu Lamborghini LM002 -maastoautoksi.
Bumblebee oli ensimmäinen Maahan saapunut Autobotti. Hänen äänimekanisiminsa vaurioitui Cybertronilla ja siksi hän yrittää esittää asiansa ääntelyiden ja piipitysten avulla. Sai äänensä takaisin vasta sarjan lopussa. Raf Esquivelin suojelija. Muuntautuu fiktiiviseksi "Urbana 500" -muskeliautoksi.
Bulkheadin entinen taistelutoveri Romuttajien ryhmästä, joka entisen ryhmänsä taistelutavoilleen omistautuneempana ei ole tottunut Optimus Primen tai Ultra Magnuksen käskyihin. Työskenteli aluksi yksin ja liittyi Optimuksen ryhmään vasta "Beast Hunters" -kaudella, kun hänen "Jackhammer"-aluksensa tuhoutui. Muuntautuu Lancia Stratosia muistuttavaksi urheiluautoksi.
Nuori ja kärsimätön Cybertronin Eliittijoukkojen kouluttama soturi ja vastannut itse Optimuksen mentorin, Alpha Trionin, suojelemisesta. Liittyi Optimus Primen ryhmään jaksossa ""Uusi tulokas"". Muuntautuu Lotus Exige -urheiluautoksi.
Romuttajien entinen komentaja ja yksi Optimuksen ylimmistä luutnanteista, joka nuodattaa pilkuntarkkaa sotilasprotokollaa, mihin muut Autobotit eivät ole enää tottuneet, varsinkaan Wheeljack. Saapui Maahan jaksossa ""Hajallaan"". Muuntautuu pitkäpuskuriseksi rekka-autoksi.


title: Transformers: Prime

text:
Arceen hyvä ystävä ja taistelutoveri. Starscream tappoi hänet jaksossa ""Pimeys nousee, osa 1"" ja palasi hetkellisesti Terrorconina. Muuntautui Dodge Challengeriksi.
Arceen taistelutoveri ennen Cliffjumperia. Identtinen Cliffjumperin kanssa. Kuoli ennen sarjan tapahtumia.
Pelkästään nimeltään mainittu Romuttaja, jonka Dreadwing tappoi ennen ""Riehujat"" tapahtumia.


title: Transformers: Prime

text:
Decepticonien johtaja, joka nimesi itsensä yhden 13 alkuperäisen Primen mukaan. Hän oli ennen gladiaattori ja Optimuksen entisen minän, Orion Paxin, hyvä ystävä. Mutta Megatronin yritettyä vaatia Cybertronin suurneuvostolta Primen arvoa ja vakuuttaa väkivallan olevan oikea keino hallita Cybertronia, Orion vastusti tätä. Kateudesta siitä, että neuvosto piti Orionia parempana ehdokkaana Primeksi, Megatron aloitti sodan vastustajiaan vastaan. Käyttää sota-aseenaan pimeää energonia, Unicronin verta. Halveksii Maan ajoneuvoja ja muuntautuu alkuperäiseen ajoneuvomuotoonsa: cybertronilaiseksi suihkukoneeksi.
Megatronin oikea käsi sotilastoimissa. Starscream mieluummin hiipii vihollistensa läheisyyteen, kuin hyökkäisi suoraan, mikä tekee hänestä hyvin vaarallisen. Starscream pyrki myös kerran johtajaksi Megatronin tilalle. Hän lähti maanpakoon jaksossa ""Kumppanit"", mutta sai tilaisuuden palata Decepticoneihin jaksossa ""Liitäntä"" ja siitä lähtien hän pysyi täysin uskollisena Megatronille. Muuntautuu F-16 Fighting Falcon -hävittäjäksi.
Soundwave on viestintäpäällikkö ja Megatronin uskollisin palvelija, joka pyrkii selvittämään kaikki salaliitot häntä vastaan. Soundwavella ei ole kasvoja ja puhui toisinaan toistamalla tallenteita toisten puheista. Vain jaksossa ""Miinus yksi"" hän puhui omalla äänellään. Hän yltää lonkeroillaan mihin tahansa, mutta hänen tärkein työkalunsa ovat hänen rinnassaan piileskelevä työläisensä, Laserbeak. Muuntautuu MQ-9 Reaper -tiedustelulennokiksi.
Narsistinen ja tärkeilevä lääkintämies, joka raivostuu pienestäkin naarmusta ja tahrasta maalipinnassaan. Knock Out on Starscreamin ystävä. Muuntautuu punaiseksi urheiluautoksi, joka muistuttaa Aston Martin DBS V12 -mallia.
Knock Outin huligaanimainen assistentti ja Bulkheadin vanha vihollinen. Airachnid surmasi hänet jaksossa ""Ristitulessa"". Muuntautui panssariautoksi.
Hämähäkkimäinen Decepticon, joka kappaasi Arceen vuosia sitten ja tappoi silloin myös hänen ystävänsä, Tailgaten. Työskenteli aluksi mieluummin yksin, mutta palasi Decepticoneihin väliaikaisesti jaksossa ""Vetovoimaa"" ja oli Starscreamin ohella toinen Megatronia vastaan juonitellut Decepticon. Vaipui staasiin jaksossa ""Armada"". Jaksossa ""Jano"" karkotettiin Cybertronin kuuhun. Muuntautui RAH-66 Comanche -helikopteriksi.
Entinen Etsijöiden kapteeni, joka saapui jaksossa ""Riehujat"" Maahan kostamaan veljensä, Skyquaken, kuoleman. Megatron teki hänestä uuden oikeankädenmiehensä. Megatron surmasi hänet jaksossa ""Uudistumisia"" hänen yrittäessään tappaa Starscreamin. Muuntautui F-35 Lightning II -hävittäjäksi.
Megatronin oikea käsi tieteessä. Usein Starscreamin kateuden kohteena. Shockwave yritti kauan sitten Arceeta ja Cliffjumperia hyväksi käyttäen saada avaruussiltaansa Maan koordinaatit, mutta epäonnistui. Knock Outin avulla hän pääsi jaksossa ""Darkmount, Nevada"" Maahan ja toi mukanaan Predaconien kloonaamiseen käytettävää teknologiaa. Muuntautuu cybertronilaiseksi panssarivaunuksi.


title: Transformers: Prime

text:
Toimivat Decepticonien jalkaväkisotilaina. Niitä on kolmenlaisia: tavallisia purppuranvärisiksi EcoJet -muskeliautoiksi tai cybertronilaisiksi lentokoneiksi muuntautuvia yksiköitä, cybertronilaisiksi porausajoneuvoiksi muuntautuvia kaivosmiehiä sekä hopeisia Etsijöihin lukeutuvia lentokykyisiä yksilöitä.
Hyönteiseksi muuntautuvia ja osittain eläimellisesti käyttäytyviä Decepticoneja. Megatron jätti muutaman niistä Cybertronille horrokseen ja vartioon mahdollisen Autobotin varalta. Airachnid löysi jaksossa ""Ristitulessa"" Maasta parven niitä ja loi niistä itselleen armeijan. Mutta jaksossa ""Armada"" kääntyivät Megatronin puolelle Airachnidin vaivuttua väliaikaisesti staasiin. Jaksossa ""Jano"" heidät karkotettiin Airachnidin mukana Cybertronin kuuhun. Heistä ainoat nimeltään mainitut ovat Hardshell ja Bombshock.


title: Transformers: Prime

text:
Decepticonien Etsijä, joka oli vuosia staasissa Maassa. Esiintyi elävänä vain jaksossa ""Mestarit ja oppilaat"", jolloin Bumblebee tappoi tämän. ja epäkuolleena jaksossa ""Varjovyöhyke"". Muuntautui F-35 Lightning II -hävittäjäksi.
Muotoaan muuttava Decepticonvakooja. Esiintyi vain jaksossa ""Huijari"", koska tämä räjähti kuoliaaksi Wheeljackin toimesta.


title: Transformers: Prime

text:
Predaconien johtaja, jonka Shockwave kloonasi fossiilisoituneista jäännöksistä ollessaan Cybertronilla. Näytti aluksi pelkältä oranssimustalta lohikäärmemäiseltä pedolta, kunnes paljasti osaavansa muuntautua ja puhua. Otti käyttöön nykyisen nimensä omaksuakseen Maasta löytyneiden aiempien Predacon-kloonien jäännöksistä kloonattavien yksilöiden komentajuuden. Jaksossa ""Synteesi"" hän julistautui itsenäiseksi Decepticoneista.
Muuntautuu sinivalkoiseksi ja oranssiksi kotkan ja karhun yhdistelmäksi. Darksteel ei suhtaudu asioihin vakavasti ja siksi nauraa usein. Esiintyy vain elokuvassa "Predacons Rising".
Muuntautuu sinivalkoiseksi ja punaiseksi lohikäärmeeksi. Skylynx on luonteeltaan hyvin itsevarma, eikä aina tottele käskyjä. Esiintyy vain elokuvassa "Predacons Rising".


title: Transformers: Prime

text:
16-vuotias poika, joka työskentelee KO Burgerissa. Kun hän tapasi Autobottisuojelijansa, Arceen, hän suhtautui tähän niin kuin tämä olisi hänelle kuin isosisko. Jack on yleensä erittäin älykäs ja tekee kaikkensa tehdäkseen tyttöihin vaikutuksen.
15-vuotias japanilaissyntyinen tyttö, joka on innostunut Amerikan popkulttuurista. Hän pitää kovasti sekä metalli- että punk-musiikista. Pelottomana hänellä on hyvä ystävyyssuhde Bulkheadin kanssa. Hän kuitenkin toisinaan hiipii salaa taistelupaikoille Autobottien huomaamatta.
12-vuotias, hiljainen ja ujo poika. Ja se, joka yleensä joutuu paniikkiin vaaran tullen. Mutta on aina paikalla, kun Autobotit tarvitsevat ihmisteknologian tuntemusta, mitä Ratchetilla ei ole. Rafin tieto on aina pelastanut niin ihmisiä kuin Autobottejakin. Raf on myös ihmisistä ainut, joka ymmärtää suojelijansa, Bumblebeen, äännähtelyjä.
Harvoja ihmisiä, jotka ovat ennen sarjan alkua tietäneet Autobottien olosta Maassa. Mutta hän ei haluaisi uskoa, että vain Autobotit voisivat taistella Decepticoneja vastaan. Fowler on ihastunut Jackin äitiin, Juneen.
Jackin äiti, joka työskentelee sairaanhoitajana. Sai tietää Autoboteista ensi kertaa jouduttuaan kerran M.E.C.H.:n vangiksi.


title: Transformers: Prime

text: Terroristiorganisaatio, joka on kiinnostunut cybertronilaisesta tekniikasta. Keräsivät 1. kaudella vain tietoja transformereista. Mutta 2. kaudella he rakensivat oman kauko-ohjattavan transformerin, Nemesis Primen.


title: Transformers: Prime

text: M.E.C.H.:n johtaja ja entinen eversti, joka työskenteli Projekti Damokleen kanssa, kunnes erotettiin. Kun Optimus tuhosi hänen ohjaamansa Nemesis Primen, sen jäännökset romahtivat Silasin päälle haavoittaen tätä vakavasti. Jaksossa ""Inhimillinen tekijä"" hänen elintoimintonsa yhdistettiin Breakdownin jäännöksiin. Hän otti käyttöön uuden nimen, C.Y.L.A.S. eli Kyberneettis-Symbioottinen Laajennus (), surmasi muut M.E.C.H.:n jäsenet ja yritti liittyä Decepticoneihin. Airachnid surmasi hänet jaksossa ""Jano"".


title: Transformers: Prime

text:
Jackin ihastus.
Koulukiusaaja, joka haastoi Jackin autokilpailuun jaksossa ""Hurjastelua"".
Agentti Fowlerin esimies, joka suhtautuu epäluuloisesti Autobotteihin. Nähtiin vain jaksossa ""Kuulustelu"", mutta mainittiin myöhemmissä jaksoissa.
New Yorkin metrotyöläinen, joka nähtiin vain jaksossa ""Tunnelissa"", mutta mainittiin jaksossa ""Myrkkyä"".


title: Transformers: Prime

text:
Olento, jonka veri, pimeä energon, on Megatronin käyttämä energianlähde. Hän on transformerien luojan, Primuksen, ilkeä vastine. 13 alkuperäistä Primea kukistivat hänet ja hän jäi leijumaan avaruuteen, kunnes Maa muodostui hänen ympärilleen. Hän heräsi jaksossa ""Yksi nousee, osa 1"" planetaarisen järjestäytymisen seurauksena. Mutta Optimus vaivutti hänet takaisin uneen jaksossa ""Yksi nousee, osa 3"". Hän kuitenkin palasi elokuvassa "Predacons Rising".
Nimitys kaikista pimeän energonin luomista epäkuolleista transformereista.
Pienestä koostaan huolimatta Cybertronin vaarallisimpia tuholaisia. Syövät metallia, varsinkin elävää sellaista.
Optimuksen mentori ja yksi alkuperäisistä Primeista. Lähetti Iaconin arkistoissa säilytetyt Autobottien reliikit ja Decepticoneilta takavarikoidut sota-aseet aikoinaan Maahan. Jakson ""Kapina"" mukaan hän on oletettavasti kuollut.


title: Transformers: Prime

text: Minisarja: Pimeys nousee (2010)


title: Transformers: Prime

text:
1. tuotantokausi (2011)
2. tuotantokausi (2012)
3. tuotantokausi: "Beast Hunters" (2013)


title: Transformers: Prime

text: hubworld.com


title: Taavi Vartia

text: Taavi Vartia (s. 1965 Helsinki) on suomalainen käsikirjoittaja, ohjaaja ja kirjailija. Vartia on ohjannut ja kirjoittanut viihdettä, musiikkiohjelmia, draamasarjoja, tv-elokuvia, dokumentteja ja asiaohjelmia. Hän on työskennelyt myös tuottajana ja juontajana ja häneltä on julkaistu useita romaaneja. Vartia työskentelee myös live-viihteen ja teatterin parissa.


title: Aamulypsy

text: Aamulypsy on Radio Suomipopilla arkisin klo 6.00–10.00 esitettävä radio-ohjelma. Se voitti 17. tammikuuta 2012 RadioMedian Radio Gaalassa kategorian Vuoden radio-ohjelma 2011. Vuonna 2014 ohjelma valittiin jälleen vuoden parhaaksi radio-ohjelmaksi ja sen juontaja Jaajo Linnonmaa vuoden parhaaksi radiojuontajaksi.


title: Aamulypsy

text: Aamulypsy alkoi vuonna 2006 Jaajo Linnonmaan ja Anni Hautalan juontamana. Hautalan jäätyä äitiyslomalle vuonna 2009 Petra Kalliomaa korvasi hänet Linnonmaan uutena juontajaparina. Jaajo Linnonmaan, Petra Kalliomaan, Juha Vuorisen ja Juha Perälän viimeinen yhteinen Aamulypsy-lähetys kuultiin Radio Suomipopilla 23. joulukuuta 2011.


title: Aamulypsy

text: Aamulypsy palasi 7. tammikuuta 2013 vanhalla kokoonpanolla, Jaajo Linnonmaa, Juha Perälä, Anni Hautala ja Juha Vuorinen, takaisin Suomipopille. Lisäksi ohjelmassa vierailee silloin tällöin Ilkka Ihamäki, ”Hovimuusikko Ilkka”, esittämässä tunnettuja suomalaisia kappaleita, joihin on tehnyt uudet ajankohtaisiin asioihin perustuvat sanoitukset.


title: Aamulypsy

text: Otteita aamun lähetyksestä kuullaan arkisin klo 18–19 esitettävässä Aamulypsy tunnissa -koostelähetyksessä, ja viikon viisi kuunnelluinta podcastia (nettiin ladattavia pätkiä ohjelmasta) kuullaan lauantaisin klo 15–16 Viikon parhaat -lähetyksessä.


title: .uz

text: .uz on Uzbekistanin Internet-maatunnus, jota ylläpitää UZINFOCOM. Rekisteröinnistä vastasi aiemmin Euracom GmBH. Rekisteröinnit tehdään yleensä toiselle tasolle. Tunnus otettiin käyttöön 1995.


title: Tom Kühnhackl

text: Tom Kühnhackl (s. 21. helmikuuta 1992 Landshut, Saksa) on saksalainen jääkiekkoilija, joka pelaa NHL-seura New York Islandersissa. Kühnhackl on monipuolinen laituri, jonka vahvuuksiin kuuluu laukaus ja pelikäsitys.


title: Tom Kühnhackl

text: Kühnhackl on EV Landshutin kasvatti. Hän on pelannut kotikaupungissaan myös Landshut Cannibalsin riveissä Saksan toiseksi korkeimmalla sarjatasolla, 2. Bundesligassa kaksi kautta.


title: Tom Kühnhackl

text: Kaudella 2009–2010 Kühnhackl pelasi neljä DEL-ottelua Augsburger Pantherin riveissä. Hän oli joukkueen kaikkien aikojen nuorin pelaaja. Kühnhacklin kautta pilasi loukkaantuminen. Pittsburgh Penguins varasi hänet neljännellä kierroksella numerolla 110 .


title: Tom Kühnhackl

text: Kaudeksi 2010–2011 Kühnhackl siirtyi OHL-seura Windsor Spitfiresiin. Seura varasi hänet numerolla 24 CHL:n Import Draftissa 2009. Kühnhackl voitti 39 osumallaan Spitfiresin sisäisen maalipörssin ja tehoilla 11+12=23 koko kevään 2011 pudotuspelien pistepörssin.


title: Tom Kühnhackl

text: Maaliskuussa 2011 Kühnhackl teki kolmivuotisen tulokassopimuksen Pittsburgh Penguinsin kanssa. Hän aloitti kauden 2011–2012 OHL:ssä. Marraskuussa 2011 Kühnhackl siirtyi Windsor Spitfiresistä Niagara IceDogsiin.


title: Tom Kühnhackl

text: Kühnhackl nostettiin ensimmäistä kertaa Pittsburgh Penguinsin kokoonpanoon kaudella 2015–2016, jossa hän pelasi lopulta 42 ottelua tehoilla 5+10 ja saaden 24 jäähyminuutilla. Maaliskuussa 2016 Kühnhackl teki, samoin kuten niin ikään Pingviinien farmiseurasta, AHL-joukkue Wilkes-Barre/Scranton Penguinsistä nostetut pelaajat Scott Wilson ja Bryan Rust, kahden vuoden mittaisen yksisuuntaisen jatkosopimuksen Pittsburgh Penguinsin kanssa, alkaen kaudesta 2016–2017.


title: Tom Kühnhackl

text: Kühnhackl on pelannut alle 18-vuotiaiden MM-kilpailuissa vuosina 2009 ja 2010, joista jälkimmäiset I-divisioonassa. Hän voitti vuonna 2010 alle 18-vuotiaiden MM-kilpailujen I-divisioonan kultaa.


title: Tom Kühnhackl

text: Vuonna 2011 Kühnhackl pelasi alle 20-vuotiaiden MM-kilpailuissa, mutta Saksa putosi seuraavaksi vuodeksi I-divisioonaan.


title: Tom Kühnhackl

text: Kühnhacklin isä on entinen Länsi-Saksan maajoukkuepelaaja Erich "Iso-Erik" Kühnhackl.


title: .va

text: .va on Vatikaanin Internet-maatunnus, jota ylläpitää pyhän istuimen Internet-toimisto. Rekisteröintejä ei ole tällä hetkellä saatavilla. Www-alkuisia tunnuksia on tällä hetkellä vain 23, jotka ovat valtion käytössä. Maatunnus otettiin käyttöön 1995.


title: .vc

text: .vc on Saint Vincent ja Grenadiinien Internet-maatunnus, jota ylläpitää Afilias. Rekisteröintirajoituksia ei ole. Tunnus otettiin käyttöön 1995.


title: .ve

text: .ve on Venezuelan Internet-maatunnus, jota ylläpitää Comisión Nacional de Telecomunicaciones. Rekisteröintirajoituksia ei ole. Rekisteröinnit tehdään aina kolmannelle tasolle. Tunnus otettiin käyttöön 1991.


title: Oops!… I Did It Again World Tour

text: Oops!… I Did It Again World Tour oli yhdysvaltalaisen poplaulaja Britney Spearsin toinen konserttikiertue.


title: .vg

text: .vg on Brittiläisten Neitsytsaarten Internet-maatunnus, jota ylläpitää AdamsNames. Rekisteröintirajoituksia ei ole. Tunnus otettiin käyttöön 1997. Tunnusta on käytetty myös merkitsemään videopeliä ().


title: Kaksoiskonsertto (Brahms)

text: Kaksoiskonsertto a-mollissa (op. 102) on Johannes Brahmsin säveltämä konsertto, jossa soolosoittimina ovat viulu ja sello. Konsertto jäi säveltäjän viimeiseksi orkesteriteokseksi. Se sävellettiin vuoden 1887 kesällä sellisti Robert Hausmannille ja viulisti Joseph Joachimille. Joachim oli säveltäjän vanha ystävä; osittain Brahms teki konserton sovinnon eleenä, kun ystävyyssuhde oli aiemmin katkennut Joachimin vaimostaan Amaliesta ottaman avioeron yhteydessä. Teos kantaesitettiin 18. lokakuuta 1887.


title: Kaksoiskonsertto (Brahms)

text: Brahms hyödyntää konsertossaan motiivia A-E-F. Se on permutaatio F-A-E:sta, jonka merkitys on "frei aber einsam" (Joachimin henkilökohtainen motto; "vapaa, mutta yksinäinen").


title: Kaksoiskonsertto (Brahms)

text: Joachim ja Hausmann esittivät Kaksoiskonserton lukuisia kertoja kaudella 1887–1888. Käsikirjoituksen säveltäjä antoi Joachimille – "hänelle, jolle se on kirjoitettu". Clara Schumann ei mieltynyt teokseen, ja myös Richard Specht suhtautui siihen kriittisesti. Hän kuvaili sitä "yhtenä Brahmsin vaikeiten lähestyttävistä ja ilottomimmista sävellyksistä". Säveltäjä oli luonnostellut toistakin kaksoiskonserttoa viululle ja sellolle, mutta tuhosi nuotit kohtaamansa viileän vastaanoton johdosta. Myöhemmin kriitikot, kuten Donald Tovey, ovat lämmenneet konsertolle.


title: Haymarketin rautatieasema

text: Haymarketin rautatieasema on sekä kauko- että lähijunaliikenteen käytössä oleva asema Skotlannin pääkaupungissa Edinburghissa. Se on kaupungin toiseksi suurin asema Waverleyn päärautatieaseman jälkeen. Haymarket on keskeisestä sijainnistaan ja pienestä koostaan johtuen yksi Skotlannin ruuhkaisimmista asemista.


title: Haymarketin rautatieasema

text: Haymarketin asema avattiin vuonna 1842 Edinburghin ja Glasgow’n välisen rautatien itäisenä pääteasemana. Kaikki Edinburghin ja Glasgow’n välillä kulkevat junat pysähtyvät edelleen Haymarketin asemalla.


title: Felicity Lott

text: Felicity Lott DBE, FRCM (s. 8. toukokuuta 1947 Cheltenham) on englantilainen sopraano. Lott esiintyi ensimmäisen kerran Suomessa Naantalin Musiikkijuhlilla vuonna 2010.


title: Kahell’ puolen rajoa

text: Kahell' puolen rajoa on Lieksan Mieslaulajien toinen äänitetty albumi vuodelta 2009. Se sisältää karjalaisperäisten laulujen mieskuorosovituksia, jotka on tehnyt kuoron johtaja, dir.cant. Kari Nykänen.


title: Kahell’ puolen rajoa

text: Koosteeseen valittujen laulujen lähdeaineistona ovat olleet Erkki Ala-Könnin, Simo Härkösen, Pekka Paasion, Vilho Ryyminin, Ahti Sonnisen ja Jorma Väänäsen tallentamien kansanlaulujen kokoelmat. Useimmat laulut on tallennettu luovutetun Karjalan alueella jo ennen sotia.


title: Kahell’ puolen rajoa

text: Levyn äänityksen, miksauksen, masteroinnin ja CD-R monistuksen on tehnyt Dynyn CD-Monistamo. Levyn tuottaja on Lieksan Mieslaulajat ry. Levykannen ulkoasun on suunnitellut Outi Kuusimäki ja valokuvan on ottanut M. Pellervo.


title: Kahell’ puolen rajoa

text: Karjalaisen Kulttuurin Edistämissäätiö ja Lieksan kaupunki ovat tukeneet hankkeen toteuttamista.


title: Kahell’ puolen rajoa

text: Levykannen esittelytekstin on tehnyt kuoron puheenjohtaja Pentti Kuusimäki.


title: Kahell’ puolen rajoa

text: Kuoronjohtaja Kari Nykänen


title: Markus Baur

text: Markus Baur (s. 22. tammikuuta 1971 Wasserburg am Inn) on saksalainen entinen käsipalloilija ja nykyinen käsipallovalmentaja, maailman- sekä Euroopan mestari ja olympiamitalisti. Baur valittiin Vuoden käsipalloilijaksi vuosina 2000 ja 2002.


title: Markus Baur

text: Baur edusti seuratasolla lähinnä saksalaisia seuroja. 2000-luvulla Baurin edustama HSG Wetzlar ja TBV Lemgo menestyi kansallisella ja eurooppalaisella tasolla voittaen mm. EHF Cupin vuonna 2006.


title: Markus Baur

text: Saksan maajoukkueeseen vuodesta 1994 kuulunut Baur osallistui pelaajana kolmiin kesäolympialaisiin 1996–2004. Hän voitti olympiahopeaa Ateenassa 2004. Atlantassa 1996 Saksa sijoittui seitsemänneksi ja Sydneyssä 2000 viidenneksi. Yhteensä Baur on pelannut olympialaisissa 21 ottelussa ja tehnyt niissä 53 maalia.


title: Markus Baur

text: Baur kuului Saksan joukkueeseen sen voittaessa MM-kultaa vuonna 2007 ja EM-kultaa vuonna 2004. Baur pelasi maajoukkueessa 227 ottelua tehden 706 maalia.


title: Markus Baur

text: Baur on naimisissa, ja avioparilla on yksi tytär, Chiara, sekä kaksi poikaa, Mika ja Kimi.


title: Luikurin liuku

text: Luikurin liuku ("Slippery Slope") on vuonna 2003 julkaistu kirja, ja se on kymmenes osa amerikkalaisen kirjailija Daniel Handlerin (nimellä Lemony Snicket) kirjoittamaa kirjasarjaa Surkeiden sattumusten sarja.


title: Luikurin liuku

text: Kirja alkaa siitä, mihin "Tihutöiden tivoli" loppui. Klaus ja Violet Baudelaire kierivät alas jyrkkää vuorta hallitsemattomissa olevassa asuntovaunussa, kun Sunny on joutunut kreivi Olafin ja hänen teatteriseurueensa kaappaamaksi. Violet keksii vaunuun jarrut, ja he onnistuvat pakenemaan sieltä. He kaksi vaeltavat ylös vuorta, ja huomaavat, että säälimättömät lumisääsket ovat seuranneet heitä. He menevät sääskiä suojaan luolaan, joka on kuitenkin jo lumipartiolaisten käytössä. Carmelita Spats, lasten vihollinen kirjasta "Omituinen opinahjo", on yksi lumipartiolaisista, kuten myös hänen setänsä Bruce ja villapaitapoika, jolla vaikuttaa olevan tietoa V.P.K.:sta. Illalla poika puhuu heille ja johtaa heidät ylös savupiippua, joka johtaa V.P.K:n päämajaan.


title: Luikurin liuku

text: Sillä välin Olaf, hänen apulaisensa ja Sunny ovat alueen korkeimman vuoren huipulla. Aikuiset ovat julmia Sunnylle; he pakottavat hänet nukkumaan padassa ja kokkaamaan heille seuraavana aamuna ruokaa. Olaf väittää, että Sunnyn ruoka on inhottavaa, ja hän käskee koukkukätisen miehen hakemaan lohta läheiseltä virralta. Paikalle saapuvat mies jolla on parta muttei hiuksia ja nainen jolla on hiukset muttei partaa, jotka ilmoittavat, että he ovat onnistuneesti polttaneet VPK:n päämajan maan tasalle. He antavat myös kreivi Olafille Snicket-kansion kaksitoista ensimmäistä sivua. Mies antaa Esmélle vihreitä savukkeita, jotka ovat oikeasti VPK:n signaalien lähettämisvälineitä. Esmé sanoo heti niiden olevan erittäin muodissa. Sunny huomaa Esmén savukkeet ja alkaa paistaa yhtä vastapyydettyä lohta antaakseen merkin sisaruksilleen.


title: Luikurin liuku

text: Violet ja Klaus tulevat pojan kanssa VPK:n päämajaan ja huomaavat, että se on poltettu maan tasalle. Poika paljastaa olevansa Quigley Quagmire, jonka lapset uskoivat olevan kuollut. Hän on kolmas kolmonen, Isadora ja Duncan ovat kaksi ensimmäistä. Violet, Klaus ja Quigley näkevät vuorilta nousevan vihreää savua, jonka he tunnistavat Sunnyn viestiksi. Violet keksii haarukoista ja pulkasta keksinnön, jonka avulla hän ja Quigley lähtevät kiipeämään ylös sillä välin kun Klaus jää päämajaan katsomaan, jäikö sinne mitään vihjeitä tai todisteita, joiden avulla he saisivat enemmän tietoa VPK:sta, siitä kuka poltti päämajan, ja niin edelleen. Kun Violet ja Quigley saavuttavat huipun, he huomaavat heti Olafin, hänen kätyrinsä ja Sunnyn. Violet esittelee Sunnyn Quigleylle, ja vaatii Sunnya palaamaan heidän kanssaan. Sunny ei kuitenkaan suostu ja sanoo siskolleen voivansa vakoilla Olafia ja oppia uusia tietoja. Violet suostuu vihdoin tähän, kun Sunny sanoo: "En ole vauva."


title: Luikurin liuku

text: Violet ja Quigley palaavat Klausin luokse. Klaus on oppinut VPK:sta paljon lisää ja selittää heille juonen, jossa he kaappaavat Esmén ja käyttävät häntä pakottaakseen Olafin antamaan Sunnyn takaisin. He kaivavat kuopan ja sytyttävät yhden vihreistä savukkeista. Esmé näkee heti vihreää savua mäen alla. Hän menee alas kuvitellen, että savu tulee "niistä muodissa olevista savukkeista". Lapset tajuavat, että kahdesta väärästä ei tule oikeaa, ja että on parempikin tapa saada Sunny takaisin. Kun Esmé saapuu mäen pohjalle ja tapaa kolme naamioitunutta muukalaista – Baudelairet ja Quigleyn – jotka auttavat hänet kiipeämään takaisin ylös.


title: Luikurin liuku

text: He kolme menevät Esmèn mukaan, esittävät vapaaehtoisia ja vaativat saada Sunnyn. Olaf kieltäytyy, kunnes Violet esittää tietävänsä kadonneen sokerikon (joka on jostain syystä tärkeä Olafille ja hänen joukolleen) sijainnin. Olaf yrittää käydä vaihtokauppaa, mutta silloin Lumipartio saapuu huipulle. Klaus, Violet ja Quigley ottavat naamionsa pois suostutellakseen heidät juoksemaan pois. Olaf käskee kahden valkokasvoisen naisen ottaa Sunnyn ja heittää hänet alas vuorelta, mutta he protestoivat, lähtevät vuorelta ja siis lopettavat työskentelyn Oalfin hyväksi. Lähtiessään he sanovat, että yksi heidän sisaruksensa kuoli, kun heidän talonsa poltettiin. Lumipartiolaiset, kaikki muut paitsi Carmelita Spats, kaapataan verkkoon, jotta heidät voitaisiin pakottaa liittymään Olafin seurueeseen. Olaf ja Esmé suostuttelevat Carmelitan liittymään heihin heidän julmissa juonissaan, ja ryhtymään heidän tyttärekseen. Baudelairet ja Quigley nappaavat kelkan ja liukuvat alas mäkeä, mutta kun he pääsevät alas, jäätynyt vesiputous rikkoutuu. Valtavassa tulvassa Baudelairet ja Quigley joutuvat eroon toisistaan. Quigley ja Violet huutavat toisiaan epätoivoisesti, ja Quigley yrittää saada heidät tapaamaan hänet jossain, mutta hänen äänensä ei kuulu vyöryvän veden yli.


title: Fabrizio Schembri

text: Fabrizio Schembri (s. 27. tammikuuta 1981) on italialainen yleisurheilija, jonka päälaji on kolmiloikka.


title: Fabrizio Schembri

text: Hän karsiutui sekä Göteborgin EM-kilpailuissa 2006 että Berliinin MM-kilpailuissa 2009. Barcelonan EM-kilpailuissa 2010 hän oli kahdeksas tuloksella 16,73 m, mutta Pariisin sisäratojen EM-kilpailuissa 2011 hän karsiutui, kuten kävi myös saman vuoden Daegun MM-kilpailuissa. Helsingin EM-kilpailuissa 2012 hän oli kymmenes tuloksella 16,40 ja Moskovan MM-kilpailuissa 2013 kahdeksas loikittuaan 16,74.


title: Fabrizio Schembri

text: Schembri voitti Euroopan joukkuemestaruuskilpailujen kolmiloikan 2011. Välimeren kilpailuissa hän on saanut kultaa 2009 ja pronssia 2013. Italian-mestaruuden hän on voittanut kolmiloikassa ulkoradoilla 2009 ja 2013 sekä sisäradoilla 2011. Hän voitti pituushypyn Italian-mestaruuden ulkoradoilla 2012.


title: Fabrizio Schembri

text: Hänen kolmiloikkaennätyksensä on 17,27 m, jonka hän hyppäsi Torinossa 4. kesäkuuta 2009. Sisäradoilla hän on hypännyt 17,12 m Saronnossa 30. tammikuuta 2009. Pituushyppyennätyksensä 782 hän hyppäsi Nembrossa heinäkuussa 2013.


title: Hans-Ulrich Grapenthin

text: Hans-Ulrich Grapenthin (s. 2. syyskuuta 1943 Wolgast) on saksalainen entinen jalkapalloilija.


title: Hans-Ulrich Grapenthin

text: Grapenthin pelasi BSG Motor Wolgastin juniorijoukkueissa vuosina 1952–1966. Hän siirtyi vuonna 1966 FC Carl Zeiss Jenaan, jossa hän pelasi aluksi lähinnä seuran kakkosjoukkueessa. Vuonna 1968 Grapenthin nousi seuran ykkösjoukkueeseen. Hän pelasi ennätykselliset 186 DDR-Oberliga-ottelua perättäin. Jenassa Grapenthin voitti kaksi maansa mestaruutta sekä kolme FDGB-Pokalia. Hän lopetti ammattilaisuransa vuonna 1985.


title: Hans-Ulrich Grapenthin

text: Maajoukkuetasolla Grapenthin edusti maansa juniorimaajoukkueita sekä aikuisten maajoukkuetta. Hän pelasi DDR:n maajoukkueessa 21 ottelua vuosina 1975–1981. Grapenthin oli mukana olympiakultaa vuonna 1976 voittaneessa joukkueessa.


title: Kafétien Gomis

text: Kafétien Gomis (s. 23. maaliskuuta 1980 Saint-Quentin) on ranskalainen pituushyppääjä.


title: Kafétien Gomis

text: Hän karsiutui Ateenan olympialaisissa 2004, mutta oli viides Göteborgin EM-kilpailuissa 2006 tuloksella 793 cm. Hän sijoittui neljänneksi sisäratojen EM-kilpailuissa sekä Birminghamissa 2007 tuloksella 793 cm että Torinossa 2009 tuloksella 812 cm. Berliinin MM-kilpailuissa 2009 ja Dohan sisäratojen MM-kilpailuissa 2010 hän karsiutui. Hän voitti hopeaa Barcelonan EM-kilpailuissa 2010 silloisella ennätyksellään 824 cm. Pariisin EM-hallikisoissa 2011 hän sai hopeaa tuloksella 803 cm. Helsingin EM-kilpailuissa 2012 hän sijoittui yhdeksänneksi tuloksella 788 cm ja Zürichin EM-kilpailuissa 2014 pronssille tuloksella 814 cm. Pekingin MM-kilpailuissa 2015 hän sijoittui seitsemänneksi. Vuonna 2016 hän oli yhdeksäs Portlandin MM-hallikilpailuissa, seitsemäs Amsterdamin EM-kilpailuissa ja kahdeksas Rio de Janeiron olympialaisissa.


title: Kafétien Gomis

text: Ennätyksekseen Gomis on hypännyt ulkoradoilla 826 cm Tšeboksaryssä 20. kesäkuuta 2015 ja sisäradoilla 823 cm Aubièressä 28. helmikuuta 2016.


title: Jesualdo Ferreira

text: Jesualdo Ferreira (s. 24. toukokuuta 1946) on portugalilainen jalkapallovalmentaja. Joulukuusta 2015 lähtien hän on toiminut qatarilaisen Al-Saddin päävalmentajana.


title: Jesualdo Ferreira

text: Ferreira aloitti valmennusuransa 1980-luvun alussa pienten portugalilaisseurojen UD Rio Maiorin ja SCU Torreensen päävalmentajana. Kaudella 1984/85 hän debytoi pääsarjassa nousijajoukkue Académica de Coimbran päävalmentajana ja luotsasikin seuran hienosti seitsemänneksi. Toinen kausi toi pääsarjassa kymmenennen sijan. Tämän jälkeen Ferreira palasi Torreenseen, jota valmensi neljän vuoden ajan. Kaudeksi 1990/91 hän palasi jälleen pääsarjaan CF Estrela da Amadoran päävalmentajana, mutta seura putosi kauden jälkeen liigasta. Ferreira jatkoi päävalmentajana seuraavalla kaudella, mutta tulokset jäivät kehnoiksi ja Ferreira sai potkut.


title: Jesualdo Ferreira

text: Hän toimi 1990-luvun alussa Portugalin maajoukkueen apuvalmentajana ja palasi päävalmentajaksi 1995 marokkolaisseura FAR Rabatissa. Pesti jäi yhden kauden mittaiseksi ja 1996 Ferreira siirtyi Portugalin alle 21-vuotiaiden maajoukkuevalmentajaksi. Hänen johdollaan maan nuoret kuitenkin karsiutuivat EM-kisoista sekä 1998 että 2000.


title: Jesualdo Ferreira

text: Kaudeksi 2000/01 Ferreira palasi jälleen Portugalin liigaan ja johdatti FC Alvercan hienosti sijalle 11. Hyvän kauden jälkeen hän nousi ensimmäistä kertaa urallaan suurseuran valmentajaksi, kun SL Benfica palkkasi hänet. Debyyttikausi Benficassa toi liigassa neljännen sijan. Kausi 2002/03 alkoi kuitenkin varsin kehnosti ja Ferreira sai potkut marraskuussa 2002 seuran pudottua Portugalin cupista kolmosdivisioonassa pelanneelle Gondomarille.


title: Jesualdo Ferreira

text: Ferreira palasi valmennustehtäviin huhtikuussa 2003 Sporting Clube de Bragan päävalmentajana. Ferreiran johdolla Braga nousi tosissaan taistelemaan jopa mestaruudesta maan suurseuroja vastaan sijoittuen 2003/04 jo viidenneksi. Kausi 2004/05 sujui vieläkin paremmin ja Braga jäi lopulta neljänneksi häviten mestari Benficalle vain seitsemän pistettä. Ferreira päätti pestinsä Bragassa kauden 2005/06 neljänteen sijaan.


title: Jesualdo Ferreira

text: Bragasta lähtönsä jälkeen Ferreira teki sopimuksen Boavistan kanssa, mutta jätti seuran elokuussa 2006 ennen kuin ennätti valmentaa seuraa yhdessäkään ottelussa. Hän siirtyi tuoreen mestarin FC Porton peräsimeen. Ferreiran johdolla Portugalin tähtijoukkue "Dragões" juhli kolme perättäistä maan mestaruutta vuosina 2007–2009. Kolmen perättäisen mestaruuden myötä Ferreirasta tuli ensimmäinen portugalilaisvalmentaja, joka on kyennyt temppuun. Kaudella 2008/09 seura menestyi hyvin myös Mestarien liigassa pudoten puolivälierissä puolustavalle mestarille Manchester Unitedille. Kesäkuun alussa 2009 Ferreira jatkoi sopimustaan Porton kanssa vuoteen 2011. Kausi 2009/10 ei kuitenkaan sujunut toivotulla tavalla ja Porto jäi kolmanneksi. Kauden jälkeen Ferreira sai potkut tehtävistään.


title: Jesualdo Ferreira

text: Kesäkuussa 2010 Ferreira siirtyi espanjalaisen Málagan päävalmentajaksi. Pesti on hänen uransa toinen Portugalin ulkopuolella. Ferreiran pesti Málagassa päättyi kuitenkin lyhyeen, sillä hän ehti valmentaa joukkuetta vain yhdeksän sarjakierroksen ajan ja 2. marraskuuta 2010 hän sai potkut joukkueen huonon menestyksen takia.


title: Jesualdo Ferreira

text: Ferreiran ei tarvinnut olla kauan työttömänä, sillä kreikkalaisseura Panathinaikos FC palkkasi hänet päävalmentajakseen 20. marraskuuta puolitoistavuotisella sopimuksella. Ferreiran johdolla Panathinaikos sijoittui hopealle Kreikan Superliigassa sekä kaudella 2010/11 että 2011/12. Tulokset tyydyttivät seurajohtoa ja kesäkuussa 2012 portugalilaisluotsi palkittiin kaksivuotisella jatkosopimuksella. Ferreira ei kuitenkaan valmentanut Panathinaikosia sopimuskautensa loppuun, sillä syyskauden 2012 tulokset eivät tyydyttäneet seurajohtoa ja Ferreira sai potkut marraskuun lopussa.


title: Jesualdo Ferreira

text: Tammikuussa 2013 Ferreirasta tuli Portugalin liigan hännille juuttuneen Sporting Lissabonin päävalmentaja. Ferreira luotsasi Sportingin lopulta vaikean kauden jälkeen liigassa sijalle 7. Kauden jälkeen hän jätti tehtävänsä päävalmentajana.


title: Jesualdo Ferreira

text: Kesäkuun alussa 2013 Ferreira allekirjoitti kolmivuotisen sopimuksen SC Bragan kanssa. Ferreiran johdolla Bragan peliesitykset olivat kehnoja ja kokenut valmentaja erosi lopulta tehtävästään helmikuussa 2014.


title: Jesualdo Ferreira

text: Helmikuussa 2015 Ferreira teki kuuden kuukauden sopimuksen egyptiläisen Zamalekin kanssa. Seura juhli Ferreiran alaisuudessa Egyptin liigan mestaruutta 11 vuoden tauon jälkeen ja täydensi pottia cupin mestaruudella. Hyvistä tuloksista huolimatta Ferreira erosi seuran palveluksesta marraskuun lopussa 2015. Pari viikkoa eronsa jälkeen Ferreira siirtyi qatarilaisen Al-Saddin päävalmentajaksi.


title: Kari Koskelainen

text: Kari Koskelainen on suomalainen salibandyn pelaaja. Koskelainen on voittanut urallaan salibandyn maailmanmestaruuden vuonna 2008 Suomen maajoukkueessa ja hopeaa vuoden 2012 ja 2014 mailmanmestaruus-kisoissa


title: Mike Peluso

text: Michael David ”Mike” Peluso (s. 8. marraskuuta 1965 Hibbing, Minnesota) on yhdysvaltalainen entinen jääkiekkoilija, pelipaikaltaan vasen laitahyökkääjä.


title: Mike Peluso

text: Peluso sai NHL-varauksen, kun New Jersey Devils varasi hänet numerolla 190 kymmenennellä kierroksella. Varauksensa jälkeen hän edusti kauden 1984–1985 junioriseura Stratford Cullitonsia ja vuodet 1985–1989 Anchoragen yliopiston joukkuetta ennen kuin aloitti ammattilaisuransa. Hän teki vuonna 1989 sopimuksen NHL-seura Chicago Blackhawksin kanssa niin sanottuna vapaana agenttina.


title: Mike Peluso

text: Peluso oli vielä juniorivuosinaan pelipaikaltaan puolustaja, mutta siirtyi ammattilaisurallaan laitahyökkääjäksi ja omaksui poliisin () roolin. Hän pelasi kaudella kaksi ottelua Blackhawksissa, suurimman osan kaudesta kuluessa Indianapolis Icessa IHL:ssä, jossa hän oli voittamassa Turner Cupia, IHL:n mestaruutta. Seuraavina kausina hän onnistui vakiinnuttamaan paikkansa NHL:ssä. Hän edusti Blackhawksia vielä kaksi kautta, kunnes siirtyi kaudeksi tulokasseura Ottawa Senatorsiin laajennusvaraustilaisuuden kautta. Peluso edusti Senatorsia vain yhden kauden, jolla hän teki NHL-uransa maali- ja piste-ennätykset tehtyään 25 tehopistettä, 15 maalia ja kymmenen syöttöpistettä, 81:ssä runkosarjaottelussa.


title: Mike Peluso

text:
Peluso siirtyi kesäkuussa 1993 New Jersey Devilsiin pelaajakaupassa, jossa Devilsiin siirtyi hänen lisäkseen maalivahti Peter Sidorkiewicz, ja jossa Senatorsiin siirtyivät hyökkääjä Troy Mallette, maalivahti Craig Billington ja Devilsin neljännen kierroksen varausoikeus . Hän edusti Devilsiä kolmen vuoden ajan ja oli voittamassa työsulun lyhentämän kauden päätteeksi Stanley Cupia. Tunnetuin ketju, jossa hän Devils-vuosinaan pelasi, oli karvaus- ja taklauspeliin keskittynyt "The Crash Line", johon kuuluivat hänen lisäkseen keskushyökkääjä Bobby Holík ja oikea laitahyökkääjä Randy McKay.
Marraskuussa 1996, kesken kauden , Peluso ja puolustaja Ricard Persson siirtyivät St. Louis Bluesiin pelaajakaupassa, jossa Devils sai puolustaja Ken Suttonin ja Bluesin toisen kierroksen varausoikeuden . Kesäkuussa 1997 hänen pelaajaoikeutensa siirtyivät New York Rangersille korvauksena Rangersissä työskennelleen Larry Pleaun palkkaamisesta Bluesin general manageriksi. Peluso ei kuitenkaan pelannut Rangersissä otteluakaan, vaan hän siirtyi syyskuussa 1997 waiver-listan kautta Calgary Flamesiin. Hän ehti edustaa Flamesiä 23:ssa runkosarjaottelussa kaudella ennen kuin joutui lopettamaan uransa joulukuussa 1997 terveydellisten syiden vuoksi. Hänellä oli diagnosoitu spinaalistenoosi.
Peluso pelasi yhdeksän kautta kattaneella NHL-urallaan 458 runkosarjaottelua, joissa hän teki 90 tehopistettä, 38 maalia ja 52 syöttöpistettä, ja 62 pudotuspeliottelua, joissa hän teki seitsemän tehopistettä, kolme maalia ja neljä syöttöpistettä. Hän keräsi urallaan yhteensä 1951 jäähyminuuttia runkosarjassa ja 107 pudotuspeleissä. Eniten jäähyminuutteja hänelle annettiin runkosarjakaudella , jolla hän johti koko liigan jäähytilastoa saatuaan 408 jäähyminuuttia.


title: Mike Peluso

text: Pelaajauransa jälkeen Peluso on työskennellyt muun muassa NHL-seura Edmonton Oilersin pelaajatarkkailijana.


title: Mike Peluso

text: Myös Peluson pikkuserkku, hänen vuonna 1974 syntynyt kaimansa Mike Peluso, on entinen NHL-jääkiekkoilija. Hän pelasi NHL:ssä yhteensä 38 ottelua, seuroinaan Chicago Blackhawks ja Philadelphia Flyers. Kaksi hänen muuta sukulaistaan, serkku Tom Peluso ja veljenpoika Chris Peluso, on myös varattu NHL:ään, mutta he eivät ole pelanneet siellä yhtään ottelua.


title: Rüdiger Schnuphase

text: Rüdiger Schnuphase (s. 23. tammikuuta 1954 Werningshausen) on saksalainen entinen jalkapalloilija.


title: Rüdiger Schnuphase

text: Schnuphase pelasi juniorina BSG Traktor Werningshausenissa. Vuonna 1964 hän siirtyi SC Turbine Erfurtiin eli Rot-Weiß Erfurtiin, jonka edustusjoukkueeseen hän nousi myöhemmin. Vuonna 1976 Schnuphase siirtyi Carl Zeiss Jenaan, jonka paidassa hän voitti FDGB-Pokalin vuonna 1980. Pelatessaan liberona hän voitti DDR-Oberligan maalikuninkuuden kaudella 1981–1982. Schnuphase teki paluun Erfurtiin vuonna 1984 pelaten seurassa vielä kaksi kautta.


title: Rüdiger Schnuphase

text: Maajoukkuetasolla Schnuphase edusti DDR:n maajoukkuetta 45 kertaa. Hän oli mukana vuoden 1974 MM-kisoissa. Lisäksi hän voitti olympiahopeaa vuonna 1980.


title: Lisa Chappell

text: Lisa Irene Chappell (s. 18. lokakuuta 1968 Auckland, Uusi-Seelanti) on uusiseelantilainen näyttelijä ja muusikko. Lisa Chappell on esiintynyt sarjassa "McLeodin tyttäret".


title: Hidenobu Kiuchi

text: Hidenobu Kiuchi (, s. 5. helmikuuta 1969) on japanilainen seiyū.


title: Ensi-ilta (Neljän Ruusun albumi)

text: Ensi-ilta on Neljä Ruusua -yhtyeen 12. studioalbumi, joka julkaistiin 5. lokakuuta 2006. Levyn on tuottanut Antti Eräkangas yhdessä Neljän Ruusun kanssa. Albumi nousi julkaisuviikollaan Suomen virallisen albumilistan kolmannelle sijalle. Yhteensä listaviikkoja levylle kertyi kuusi. Levynjulkaisukiertueen päätyttyä elokuussa 2007 yhtye ilmoitti jäävänsä määräämättömän pituiselle tauolle.


title: Ensi-ilta (Neljän Ruusun albumi)

text: ”Soudat – huopaat” julkaistiin albumin ensimmäisenä singlenä, ja se nousi radiosoittolistan 15. sijalle sekä Rumban 50 hittiä -listan sijalle 39. Toinen single ”Tahdon” nousi singlelistan sijalle 17, radiolistan kahdeksanneksi ja 50 hittiä -listan sijalle viisi. Kappaleeseen kuvattiin myös Henrik Mennanderin ohjaama musiikkivideo. Levyn nimikkokappale nousi parhaimmillaan radiolistan 13. sijalle ja 50 hittiä -listan sijalle 25. Kappaleen musiikkivideon ohjasi Sami Turunen. ”En voi” julkaistiin albumin neljäntenä singlenä.


title: Ensi-ilta (Neljän Ruusun albumi)

text: Kaikki san. Ilkka Alanko, säv. Kode Koistinen ja sov. Neljä Ruusua, ellei muuta mainittu.


title: Ensi-ilta (Neljän Ruusun albumi)

text: Helsingin Sanomien Tero Valkonen kehui albumin käynnistyvän ”pirteämmin kuin valju edeltäjänsä "Karelia Express"” ja kappaleiden ”etenevän hyvässä tempossa” ja että ”särmää on paikoitellen yllättävänkin paljon”. Hän kuitenkin totesi albumin loppupuolen sisätävän ”täytemateriaalilta tuoksahtavia lauluja” ja joidenkin kappaleiden muistuttavan ”liiankin selvästi paria vanhaa hittiä ja yllättäen myös Sielun Veljien ’Peltirumpua’”. Soundin Jorma Jortikka kehui osaa albumin kappaleista, joissa ”tuoksahtavat menneiden vuosikymmenten kitararockin vahvat aromit”. Hän kuitenkin totesi, ettei ”suuria yllätyksiä” albumilla ole luvassa.


title: Ensi-ilta (Neljän Ruusun albumi)

text:
Neljä Ruusua
Muut esiintyjät


title: Ensi-ilta (Neljän Ruusun albumi)

text: Tuotanto


title: Tsutomu Isobe

text: Tsutomu Isobe (, s. 13. lokakuuta 1950) on japanilainen seiyū.


title: Gonzalo Jara

text: Gonzalo Jara (s. 29. elokuuta 1985) on chileläinen jalkapallopuolustaja.


title: Gonzalo Jara

text: Jara aiheutti maailmanlaajuista huomiota saaneen skandaalin vuoden 2015 Copa Américan puolivälieräottelussa työnnettyään ensin sormensa Uruguayn tähtihyökkääjän Edinson Cavanin ahteriin ja heittäydyttyään sen jälkeen teatraalisesti kasvojaan pidellen maahan Cavanin läpsäistyä kevyesti takaisin. Tilanteesta tuomittiin Cavanille ulosajo ja Chile voitti ottelun edeten jatkoon.


title: Nozomu Sasaki

text: Nozomu Sasaki (, s. 25. tammikuuta 1967) on japanilainen seiyū.


title: Kōichi Kitamura

text: Kōichi Kitamura (, oikea nimi Hajimu Kimura (), s. 18. joulukuuta 1931 – k. 2. lokakuuta 2007) oli japanilainen seiyū. Hän oli japaninkielinen ääninäyttelijä suurmoffi Tarkinille "" ja muille Peter Cushingin rooleille, Roope Ankalle "Ankronikassa", Montgomery Burnsille "Simpsoneissa" sekä Q:lle James Bond -elokuvissa "Kultasormi", "007 ja kuoleman katse", "007 ja lupa tappaa", "Huominen ei koskaan kuole" ja "Kun maailma ei riitä".


title: Tabula Rasa (videopeli)

text: Richard Garriott's Tabula Rasa oli Destination Gamesin kehittämä ja NCsoftin julkaisema MMORPG-peli windows-alustalle. Peli julkaistiin 2. marraskuuta 2007 ja sille kehitettiin päivityksiä kuukausittain. Tabula Rasa oli kuukausimaksullinen kunnes 10. tammikuuta 2009 siitä tehtiin täysin ilmainen. Peli lopetettiin 28. helmikuuta 2009 servereiden sulkemisella.


title: Tabula Rasa (videopeli)

text: Peli keskittyi ihmisten viimeiseen taistoon "The Bane"-nimistä muukalaisrotua vastaan. Tapahtumat sijoittuvat lähitulevaisuuteen kahdelle eri planeetalle, Arieki ja Foreas. Taistelu käydään AFS (Allied Free Sentient) ja The Bane joukkojen välillä.


title: Jack Campbell (jääkiekkoilija)

text: Jack Campbell (s. 9. tammikuuta 1992 Port Huron, Michigan, Yhdysvallat) on yhdysvaltalainen jääkiekkomaalivahti, joka torjuu AHL-seura Ontario Reignissa. Dallas Stars varasi hänet ensimmäisellä kierroksella 11. pelaajana . Campbell oli ensimmäinen tilaisuudessa varattu maalivahti.


title: Jack Campbell (jääkiekkoilija)

text: Campbell torjui Yhdysvalloille alle 20-vuotiaiden maailmanmestaruuden vuonna 2010 ja vuonna 2011 hän torjui Yhdysvalloille pronssia. Campbell valittiin jälkimmäisen turnauksen tähdistökentälliseen ja parhaaksi maalivahdiksi.


title: Jack Campbell (jääkiekkoilija)

text: Vuosina 2009 ja 2010 Campbell pelasi alle 18-vuotiaiden MM-kilpailuissa. Hän torjui molemmissa turnaukseissa Yhdysvalloille maailmanmestaruuden ja valittiin tähdistökentälliseen. Campbellilla oli myös molemmissa turnauksissa paras torjuntaprosentti sekä päästettyjen maalien keskiarvo. Hänet valittiin vuoden 2010 kisojen arvokkaimmaksi pelaajaksi.


title: Jack Campbell (jääkiekkoilija)

text: Campbell valittiin myös valittiin USA:n aikuisten MM-ryhmään 2011, mutta jäi joukkueen kolmosvahdiksi Al Montoyan ja Ty Conklinin taakse. Hän pelasi kaksi ottelua vuoden 2015 MM-kisoissa, joissa USA saavutti pronssia.


title: Iemasa Kayumi

text: Iemasa Kayumi (, s. 31. lokakuuta 1932) on japanilainen seiyū. Hän on japaninkielinen ääninäyttelijä Frank Sinatran ja Donald Sutherlandin rooleille, David Carradinen rooleille "":ssä ja "":ssä sekä Christopher Leen rooleille "Taru sormusten herrasta" -elokuvatrilogiassa ja "Jalissa ja suklaatehtaassa".


title: Tabula Rasa (täsmennyssivu)

text: Tabula Rasa tarkoittaa seuraavia asioita:


title: Koko kaupungin Vinski

text: Koko kaupungin Vinski on Simo Puupposen eli Aapelin lastenkirja vuodelta 1954. Toisen Vinski-kirjan nimi on "Vinski ja Vinsentti" (1956). Kirjoista on tehty samannimiset televisioelokuvat vuonna 1969. Niistä julkaistiin VHS vuonna 1991.


title: Koko kaupungin Vinski

text: Vinski on pikkupoika, joka asuu Hömpstadin kaupungissa. Hän ostaa apteekista näkymättömyyspulveria, joka osoittautuu tehokkaaksi, ja näkymättömänä Vinski tekee kaupungissa kaikenlaisia hyviä tekoja. Hän muun muassa saa Lutikkalinnan laiskat äijät parantamaan tapansa. Hän myös pelastaa pienen tytön lukkojen takaa kellotapulista.


title: Koko kaupungin Vinski

text: "Vinski ja Vinsentti" -kirjassa Vinski seikkailee harakkansa Vinsentin kanssa. Näkymättömäksi hän ei enää voi muuttua, sillä kaupungin apteekkari on vaihtunut eikä erikoispulveria ole enää myytävänä.


title: Dylan McIlrath

text: Dylan McIlrath (s. 20. huhtikuuta 1992 Winnipeg, Manitoba, Kanada) on kanadalainen jääkiekkopuolustaja, joka pelaa NHL-seura New York Rangersissa. Rangers varasi rightin puolustajan kymmenentenä .


title: Dylan McIlrath

text: Isokokoinen McIlrath tunnetaan tappelijana ja hän sijoittui kaudella 2009–2010 WHL:n jäähypörssin seitsemänneksi 169 minuutillaan. McIlrath tappeli myös CHL Top Prospects Gamessa Team Cherryn Alexander Petrovicia vastaan.


title: Dylan McIlrath

text: Maaliskuussa 2011 McIlrath teki kolmivuotisen tulokassopimuksen NHL-seura New York Rangersin kanssa. Hän pelasi samana keväänä myös kaksi AHL-ottelua sen farmijoukkueessa Connecticut Whalessa.


title: Vappu tähtien kanssa

text: Vappu tähtien kanssa on brittiläiseen "Strictly Come Dancing: It Takes Two" -ohjelmaan perustuva suomalainen talk show, jota esitetään MTV3-kanavalla.


title: Vappu tähtien kanssa

text: Ohjelma liittyy samalla kanavalla esitettävään "Tanssii tähtien kanssa" -ohjelmaan; "Vappu tähtien kanssa" -ohjelmassa paneudutaan edellisen suoran "Tanssii tähtien kanssa" -lähetyksen tapahtumiin, tanssiparien harjoituksiin, kurkistetaan kulisseihin ja lisäksi haastatellaan edellisessä "Tanssii tähtien kanssa" -lähetyksessä pudonnutta paria sekä muita tähtivieraita. Ohjelman ensimmäinen jakso esitettiin ensimmäistä suoraa "Tanssii tähtien kanssa" -lähetystä seuraavalla viikolla torstaina 30. syyskuuta 2010.


title: Vappu tähtien kanssa

text: "Vappu tähtien kanssa" -ohjelmaa juontaa nimensä mukaisesti Vappu Pimiä, joka on myös "Tanssii tähtien kanssa" -ohjelman viidennen tuotantokauden toinen juontaja.


title: Nilgirinlanguri

text: Nilgirinlanguri ("Trachypithecus johnii") on eteläisessä Intiassa elävä harvinainen apinalaji. Lajia tavataan vain Länsi-Ghatien vuoriston kosteissa metsissä, joissa se elää pieninä laumoina. Se syö vain kasviravintoa, etenkin lehtiä. Monien muiden Länsi-Ghateilla elävän lajin tavoin nilgirinlanguri on uhanalaistunut alueen metsien häviämisen takia.


title: Nilgirinlanguri

text: Nilgirinlangurin ruumiinpituus on 49–71 senttimetriä, hännän pituus 69–97 senttimetriä. Paino on 9,8–13,6 kilogrammaa. Urokset ovat hieman naaraita suurempia ja painavampia., ja niiden kulmahampaat ovat myös suuremmat. Aikuisilla yksilöillä on tummanruskea kiiltävä turkki. Selässä ja hännän tyvellä on harmahtavanvalkeita karvoja. Naaraan reisien sisäpinnalla on myös valkoinen laikku. Kellertävänruskean pään karvoitus on pitkää ja paksua. Väritys on päälaelta tummemman ruskea, kurkku vivahtaa punaruskeaan. Takapuolessa ja hännän tyvessä on myös valkoista. Karvatonta naamaa, korvia, ja jalkoja peittää musta iho.


title: Nilgirinlanguri

text: Nilgirinlanguria tavataan vain Länsi-Ghatien vuoristossa Lounais-Intiassa Kodagun eteläpuolella. Niitä tavataan etenkin Nilgiri-, Anamalai-, Palni-, Brahmagiri- ja Ashambuvuorilla. Lajin levinneisyys ulottuu Karnatakan, Keralan ja Tamil Nadun osavaltioihin. Nilgirinlangureja arvellaan elävän luonnossa alle 20 000 yksilöä.


title: Nilgirinlanguri

text: Nigirinlangurit oleskelevat yleensä 900–1200 metrin korkeudessa merenpinnasta kasvavissa metsissä, mutta voi sopeutumiskykyisenä laskeutua 500–600 metriin tai kiivetä jopa 2000 metrin korkeuteen. Tamil Nadussa lajia on tavattu niinkin alhaalta kuin 180 metristä. Lajin luonnollista elinympäristöä ovat laajat ainavihreät metsät, erityisesti "shola"-nimellä tunnetut, avointen ruohostojen ympäröimät ja purojen tai jokien halkomat tiheiköt, joissa puut voivat kasvaa jopa 60 metriä korkeiksi ja kenttäkerros on runsaan aluskasvillisuuden peitossa. Niitä elää myös osittain ainavihannissa metsissä, kosteissa kesävihannissa metsissä sekä ikivihreissä vuoristometsissä.


title: Nilgirinlanguri

text: Nilgirinlangurit ovat päiväaktiivisia apinoita ja liikkuvat enimmäkseen puissa. Muiden lehtiapinoiden tapaan nilgirinlangurilla on voimakkaat takaraajat, joiden voima riittää usean metrin hyppyihin puusta toiseen. Maassa ne juoksevat nopeasti pitkillä loikilla. Nilgirinlangurit liikkuvat maassa kuitenkin vain vähän. Ne ylittävät usein ruohostomaita siirtyessään "shola"-tiheiköltä toiselle.


title: Nilgirinlanguri

text: Naaraat elävät 3–30 yksilön ryhminä, joissa on yleensä yksi aikuinen alfa-uros. Muut urokset ovat sen alapuolella tai elävät omissa laumoissaan. Nilgirinlangurit voivat olla myös yksineläjiä. Sekä urokset että naarat jättävät synnyinlaumansa. Kun nuoret urokset tulevat tarpeeksi vanhoiksi taistelemaan naaraista, hallitsevat urokset häätävät ne pois laumasta. Naaraiden ja niiden poikasten laumaa johtavan uroksen tehtävänä on reviirin puolustaminen. Se pysyy lauman muusta elämästä melko etäällä eikä ole paljoa tekemisissä lauman muiden jäsenten kanssa. Uros kajauttaa varhaisaamulla kuuluvan reviirihuudon, johon naapurilaumojen urokset vastaavat. Laumojen kohtaamiset ovat melkein aina rauhallisia. Urokset tyytyvät elehdintään ja esittelemään äänivarojaan parinkymmenen metrin päässä toisistaan. Reviirin koko vaihtelee suuresti. Ashambuvuorilla se on keskimäärin 25 hehtaarin laajuinen, mutta Nilgirivuorilla liikkumisalue kattaa 60–260 hehtaaria. Reviirin kokoon vaikuttavat lauman koko, populaation tiheys ja ravinnonsaanti. Jos seudulla kasvaa vain vähän akaasioita, lauma tarvitsee suuren elinpiirin, sillä akaasiat tuottavat apinoille ravintoa vuoden ympäri. Nilgirinlangurilauman reviiri voi mennä osittain päällekkäin naapurilamojen kanssa, mutta ydinalue, jolla lauma viettää valtaosan ajastaan ei koskaan ulotu naapurien alueelle.


title: Nilgirinlanguri

text: Nilgirinlangurit osaavat käyttää monipuolisesti metsän eri kerroksia. Nilgirivuorilla tehtyjen tutkimusten mukaan langurit pysyvät päivällä 5–9 metrin korkeudessa olevassa, valtaosin kanelipuita ja tyräkkikasveja kasvavassa kerroksessa; missä ne ruokailevat, liikkuvat ja lepäävät. Illalla lauma kapuaa yöpymään 12–24 korkeudessa kasvavaan akaasia- ja eukalyptusvaltaiseen kerrokseen. Aamulla ja iltapäivällä ne ruokailevat 1,5–3 metrin korkeudessa sijaitsevassa pensaikkoisessa aluspuustossa. Ne laskeutuvat toisinaan maahan juomaan sekä keräämään siemeniä ja ruohoja.


title: Nilgirinlanguri

text: Nilgirinlangureita saalistavat ainakin petolinnut, leopardi, koira ja ihminen. Myös partamakakien tiedetään hyökänneen nilgirinlangurien kimppuun. Vaikka nilgirinlanguri ja partamakaki elävät samoilla alueilla, niiden ekologinen lokero on erilainen. Sadekaudella nilgirinlanguri viettää eniten aikaa latvuston keskiosissa, kun taas partamakaki liikkuu eniten latvuston ylä- ja alaosissa. Lisäksi partamakakit suosivat ravinnokseen hedelmiä, nilgirinlangurit lähinnä lehtiä. Nilgirinlangureilla on myös tapana ruokailla useammin iltapäivällä. Partamakakit voivat häätää nilgirinlangurit latvuston yläosiin, mutta makakeista on myös hyötyä. Nilgirinlangurit eivät osaa osaa rikkoa kovia "Cullenia exharillata" -kasvin hedelmiä, mutta voivat napata partamakakien pudottamia hedelmiä, jotka makakit ovat jo ehtineet särkeä.


title: Nilgirinlanguri

text: Nilgirinlangurit syövät vain kasviravintoa, kuten lehtiä, kukkia, versoja, siemeniä ja hedelmiä. Lajin tiedetään syövän ainakin 102 eri kasvilajia. Se syö mieluummin nuoria kuin vanhoja lehtiä. Viljelysten läheisyydessä niiden on huomattu myös mieltyneen perunoihin ja kukkakaaleihin, mikä on johtanut yhteenottoihin viljelijöiden kanssa. Lehtiapinoille tyypillinen moniosainen maha mahdollistaa selluloosan hajottamisen. Myös avartuvat sylkirauhaset auttavat ruoan sulattamisessa. Nilgirinlangurit syövät enimmäkseen aamulla ja myöhäisillalla, ja ne käyttävät ruokailemiseen keskimäärin 7–8 tuntia päivässä.


title: Nilgirinlanguri

text: Nilgirinlangurit voivat saada poikasia kaikkina vuodenaikoina. Poikasia syntyy runsaimmin touko-kesäkuussa, lounaismonsuunien aikaan, sekä marraskuussa, jolloin koillismonsuunit ovat vallitsevia. Monsuunien ansiosta nilgirinlangureilla on tavallista enemmän ruokaa, sillä tuoreita lehtiä on tähän aikaan saatavilla saatavilla paljon. Poikasten syntymisen aikoihin lauma liikkuu vähemmän kuin tavallisesti. Naaras synnyttää kerralla yhden poikasen. Poikanen painaa syntyessään noin puoli kiloa, ja niiden punertavaa ihoa peittää harva punertavanruskea turkki. Poikanen kulkee naaraan mukana pitämällä kiinni emonsa vatsasta. Kun poikanen on kymmenen päivän ikäinen, se voidaan jättää muiden naaraiden huolehdittavaksi, jolloin emo pääsee ravinnonhakuun. Poikanen alkaa tutkia ympäristöään 3–4 viikon ikäisenä ja alkaa täydentää ravintoaan kiinteällä ruoalla 3–4 kuukauden iässä. Näihin aikoihin emo alkaa jättää sitä yksikseen ja edesauttaa jälkeläisensä itsenäistymistä. Vuoden ikäisenä se on kokonaan vieroitettu ja lähes itsenäinen. Nilgirinlangurit alkavat leikkiä muiden poikasten kanssa neljän kuukauden ikäisinä ja jatkavat sitä 4–5 vuoden ikään saakka.


title: Nilgirinlanguri

text: Nilgirinlanguri luokitellaan vaarantuneeksi lajiksi. Se on kärsinyt etenkin elinalueiden häviämisestä, jota ovat aiheuttaneet asutuksen leviäminen, maatalouden laajentuminen, kaivostoiminta ja patojenrakennus. Nykyisin sitä uhkaavat erityisesti kasvava ihmisasutus, tahallaan sytytetyt maastopalot, metsästys, tiekuolemat sekä apinoiden kauppaaminen lemmikeiksi, ruoaksi ja lääkkeiksi. Sisäelinten, lihan ja veren on uskottu parantavan keuhkosairauksia kuten astmaa. Nilgirinlangurin verellä on myös uskottu olevan nuorentava vaikutus. Nahkaa käytetään rumpujen tekemiseen. Lajia on haitannut myös hakattujen alkuperäismetsien korvaaminen nopeasti kasvavilla vierailla puulajeilla.


title: Nilgirinlanguri

text: Lajia tavataan useassa kansallispuistossa ja muilla luonnonsuojelualueella. Nilgirinlanguri kuuluu lajien kansainvälistä kauppaa rajoittavan CITES-sopimuksen liitteeseen II. Metsästystä on myös viime vuosina saatu vähennettyä parantuneen suojelun ja kansalaisjärjestöjen ansiosta.


title: Erik Gudbranson

text: Erik Gudbranson (s. 7. tammikuuta 1992 Orléans, Ontario, Kanada) on kanadalainen jääkiekkopuolustaja, joka pelaa NHL-joukkue Vancouver Canucksissa. Florida Panthers varasi Gudbransonin koko kolmantena pelaajana ja ensimmäisenä puolustajana. Hänet on varannut myös KHL-joukkue Moskovan Dynamo kesällä . Gudbranson on taitava kiekollinen puolustaja, joka osaa pelata myös fyysistä peliä, ja siksi häntä on verrattu Chris Prongeriin. Hän pelaa rightin puolelta.


title: Erik Gudbranson

text: Gudbranson pelasi OHL-joukkue Kingston Frontenacsissa vuodesta 2008 vuoteen 2011. Hänet valittiin kaudella 2008–2009 OHL:n tulokkaiden tähdistöön. Gudbransonin kausi 2009–2010 jäi 41 ottelun mittaiseksi mononukleoosin takia, mutta pisteitä tuli 23.


title: Erik Gudbranson

text: Gudbranson voitti alle 20-vuotiaiden MM-hopeaa vuonna 2011. Hän voitti joukkuetoverinsa Ryan Ellisin kanssa turnauksen puolustajien maalipörssin kolmella osumallaan. Gudbranson pelasi myös alle 18-vuotiaiden MM-kilpailuissa vuosina 2009 ja 2010.


title: Erik Gudbranson

text: Gudbransonin pikkuveli Alex (s. 1994) on myös jääkiekkoilija.


title: Pedagoginen malli

text: Pedagoginen malli on teoriapohjainen jäsennys opetustilanteiden ja oppimisprosessin etenemisestä. Pedagoginen malli kuvaa, miten opetus tapahtuu pedagogisen asetelman mukaan. Ne jäsentävät oppimisprosessin eri vaiheisiin ja toimivat kehikkona opetuksen suunnittelussa. Nykyisissä yleisesti käytetyissä pedagogisissa malleissa oppija on aktiivinen tiedonrakentelija, joka oppii yhteisöllisesti muiden oppijoiden kanssa.


title: Integraatio (kasvatustiede)

text: Integraatiolla tarkoitetaan eritysopetuksessa olevien oppilaiden integroimista normaaliopetukseen joillain oppilaan tasolle sopivilla oppitunneilla. Esimerkiksi erityisoppilas voi olla integroituna yleisopetukseen kädentaidoissa. Suuria kielellisiä oppimisvaikeuksia omaava lapsi voi olla integroituna yleisopetuksen matematiikan tunneille. Muulloin oppilaat opiskelevat erityisluokassa tai -ryhmässä.


title: Integraatio (kasvatustiede)

text: Integraatio ja inkluusio eroavat siten, että inkluusiossa erityisoppilas on yleisopetuksen luokassa tarvitsemansa tuen avulla eli yleisopetuksen luokka on hänen oma luokkansa. Integraatiossa taas pyritään erityisluokan oppilas sijoittamaan joillain tunneilla yleisopetuksen luokkaan. Useimmiten valitaan aine, jossa oppilas ei tarvitse tukea. Oppilaan oma luokka on erityisluokka.


title: Joachim Gauck

text: Joachim Gauck (s. 24. tammikuuta 1940 Rostock, Saksa) on Saksan entinen liittopresidentti sekä entinen evankelinen pastori ja ihmisoikeusaktivisti. Gauckia pidetään yhtenä Saksan arvostetuimmista yhteiskunnallisista keskustelijoista.


title: Joachim Gauck

text: Gauck tunnettiin Itä-Saksassa oppositioaktivistina ja yhdistyneessä Saksassa 1990-luvulla niin sanotun Gauck-viraston johtajana. Puolueeton Gauck valittiin liittopresidentiksi eroamaan joutuneen Christian Wulffin jälkeen maaliskuussa 2012.


title: Joachim Gauck

text: Gauckin merikapteenina työskennellyt ja ennen sotaa natsipuolueen jäsenenä toiminut isä pidätettiin vuonna 1951 ja lähetettiin Siperiaan mutta armahdettiin 1955. Myös Gauckin äiti oli ollut natsipuolueen varhainen jäsen vuodesta 1932. Joachim Gauck opiskeli teologiaa 1958–1965 Rostockissa. Hän työskenteli vuodesta 1965 lähtien Mecklenburgin evankelis-luterilaisen kirkon palveluksessa. Gauck tuli tunnetuksi silloisessa Itä-Saksassa johtamistaan rauhanmarsseista ja kriittisistä saarnoistaan, joissa hän avoimesti arvosteli valtiota. Hän oli vuosina 1989–1990 oppositioliike Neues Forumin näkyvämpiä johtohahmoja, mutta jättäytyi järjestön ulkopuolelle, kun se muuttui poliittiseksi puolueeksi.


title: Joachim Gauck

text: Saksan jälleenyhdistymisen jälkeen Gauck luopui tuoreesta paikastaan liittopäiväedustajana ja siirtyi johtamaan Stasi-arkistoja valvovaa ja tutkivaa virastoa, niin sanottua Gauck-virastoa. Hänen todellinen tehtävänsä oli kuitenkin tutkia Itä-Saksan kommunistisen hallinnon rikoksia. Gauck johti virastoa vuoteen 2000 asti. Hän toimii edelleen aktiivisesti ihmisoikeuksia ja demokratiaa edistävissä kansalaisjärjestöissä sekä luennoi kouluissa demokratian merkityksestä. Hänet nimitettiin 18.3.2012 Saksan liittopresidentiksi ja hän oli virassa 18.3.2017 asti. .


title: Joachim Gauck

text: Saksan eri poliittiset leirit sosiaalidemokraateista kristillisdemokraatteihin olivat useaan otteeseen 2000-luvun alkupuolella toivoneet Joachim Gauckia presidenttiehdokkaakseen. Gauck suostui kuitenkin sosiaalidemokraattien ja vihreiden yhteiseksi ehdokkaaksi vasta vuoden 2010 Saksan liittopresidentinvaalissa. Hän on poliittisesti sitoutumaton ja määrittelee itsensä ”vasemmistolaiseksi liberaali-konservatiiviksi”. Vastaehdokas oli kristillisdemokraattien ja liberaalien tukema Christian Wulff. Gauck hävisi Wulffille kolmannella ja ratkaisevalla äänestyskierroksella.


title: Joachim Gauck

text: Gauckin nimi nousi taas keskusteluun Christian Wulffin erottua presidentin tehtävästä helmikuussa 2012. Saksan hallituksen sekä opposition sosiaalidemokraattien ja vihreiden ilmoitettiin 19. helmikuuta 2012 tukevan Gauckia Saksan seuraavaksi liittopresidentiksi. Gauck valittiin liittopresidentiksi 18. maaliskuuta 2012 1 240-jäsenisen liittokokouksen äänestyksessä, jossa hän sai 991 ääntä.


title: Joachim Gauck

text: Joachim Gauck on elänyt avoliitossa toimittaja Daniela Schadtin kanssa vuodesta 2000. Hänellä on neljä aikuista lasta ensimmäisestä avioliitostaan.


title: Nicolás Gaitán

text: Osvaldo Nicolás Fabián "Nico" Gaitán (s. 23. helmikuuta 1988 San Martín, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Atlético Madridia ja on pelipaikaltaan hyökkäävä keskikenttäpelaaja.


title: Nicolás Gaitán

text: Gaitán teki ensiesiintymisensä ammattilaisurallaan Boca Juniorsissa 1. kesäkuuta 2008 ottelussa Arsenal de Sarandía vastaan. Hän teki ensimmäiset kaksi maaliaan maan pääsarjassa 31. elokuuta 2008 3–0-voittoon päättyneessä ottelussa Huracánia vastaan. 3. toukokuuta 2010 portugalilaisseura Benfica ilmoitti hankkineensa hänet riveihinsä 8,4 miljoonan euron siirtokorvauksella.


title: Nicolás Gaitán

text: 16. kesäkuuta 2016 espanjalaisseura Atlético Madrid ilmoitti hankkineensa Gaitánin riveihinsä 25 miljoonan euron siirtokorvauksella. Sopimus on pituudeltaan nelivuotinen.


title: Nicolás Gaitán

text: Gaitán teki ensiesiintymisensä Argentiinan maajoukkueessa tullen vaihdosta kentälle 30. syyskuuta 2009 pelatussa ystävyysottelussa Ghanaa vastaan. Ensimmäisen kerran hän oli avauskokoonpanossa 26. tammikuuta 2010 pelatussa ottelussa Costa Ricaa vastaan.